Skandalebyggeri: Kulturcenter udskudt i op til halvandet år kort tid inden åbning - minby\nDet varer op til halvandet år, før kulturcentret åbner. Og hvem ved, måske endnu længere? Foto: Thomas Frederiksen\nSkrevet af Thomas Frederiksen 20/06/2019, 18:43\nForsinket, forsinket, forsinket. På et eller andet tidspunkt, måtte Kulturcenter Kildevæld da åbne, og nu var det annonceret til september 2019 – to år efter første spadestik og tre år efter, det oprindelig skulle være sket.\nMen det bliver heller ikke på det tidspunkt, at borgerne på Østerbro kan tage det nye kulturcenter i brug. I begyndelsen af året blev totalrådgiveren på projektet afsat.\nLÆS OGSÅ: Kulturcenter forsinket igen-igen-igen-igen\nNu er der ved en gennemgang af bygningen konstateret alvorlige fejl. Fejlene er så alvorlige, at de kan medføre skimmeldannelse, lyder det fra kommunen. Processen med at udbedre disse fejl kommer til at forsinke kulturcentret med op til halvandet år. Der kan ikke laves noget, før en syns- og skønsmand har foretaget en vurdering, oplyser kommunen.\nDermed kan det meget vel blive omkring årsskiftet 2020/21, at kulturcentret står færdigt. Og hvem ved, måske varer det endnu længere? Østerbro Avis har talrige gange skrevet om den ene forsinkelse efter den anden.\n“Jeg er dybt skuffet og ked af det. Tænk at sådan et lille projekt på 1000 kvadratmeter kan trække sådan i langdrag,” siger formand for Østerbro Lokaludvalg, Allan Marouf, som spørger:\n“Hvordan kan det være, at man så sent i processen opdager, at der er noget galt, specielt når man har ladet samarbejdet ophøre med totalrådgiveren? For to måneder siden fik vi i lokaludvalget at vide, at det hele kørte på skinner. Der må placeres et ansvar for, at det er gået så galt,” mener han.\nDet nye kulturcenter bygges sammen med Kildevældsskolen og skal byde på 1020 kvadratmeter med fleksible lokaler og bevægelsesfaciliteter i et træhus med store glasfacader. En dels af skolens eksisterende lokaler benyttes som en del af kulturcenter. Det er første gang, at der opføres et kulturhus i København på den måde, og det er åbenbart særdeles vanskeligt.\nLÆS OGSÅ: Et stort skridt på vejen til et kulturcenter\nKulturcentret er en flere årtier gammel plan på Ydre Østerbro om at skabe et kulturelt forsamlingshus i den del af bydelen. I 2006 blev projektet for første gang nævnt i en budgettekst, og derefter gik der mange år, uden der skete noget. Da der kom områdefornyelse i kvarteret, blev idéen om et kulturcenter i tilknytning til Kildevældsskolen søsat, og det blev der bevilliget penge til i 2014 med planlagt åbning i 2016. Og siden er det forsinket gang på gang og altså nu igen.\nIngen foreninger har nået at booke lokaler, det skulle først ske efter sommerferien. Men Mads Kamp Hansen, chef for Byudvikling i Kultur- og Fritidsforvaltningen, understreger, at kommunen forsøger at finde andre lokaler i bydelen, som kan benyttes af lokale foreninger, mens vi venter på kulturcentret.\nLÆS OGSÅ: Kulturcenter udskudt igen-igen…\nI den forbindelse undersøges muligheder i Nordhavn, og man er blandt andet i dialog med By & Havn om ledige lokaler, som kan lejes. I Nordhavn er Havnekulturkontoret for nylig lukket, og senere på sommeren åbner der et flydende kulturhus.\nHvad med lokaler tættere på Ydre Østerbro?\n“Jeg kender umiddelbart ingen steder i nærheden, hvor det vil være muligt,” siger Mads Kamp Hansen. Østerbro Avis forelsår derefter den nedlagte områdefornyelses lokaler på Vennemindevej, som tilsyneladende er tomme. Det lover han, at kommunen vil undersøge.\nØsterbro Avis arbejder på at få en kommentar fra Byggeri København om, hvorfor det kan gå så galt med at opføre kulturcentret. De er hidtil ikke vendt tilbage på vores henvendelse.\nKulturborgmester Franciska Rosenkilde (Alt) har ingen kommentarer til sagen.\nLÆS OGSÅ: Kulturcenter udsat igen\nLÆS OGSÅ: Østerbro får kulturcenter i 2016\nFakta om fejl:\n-Fejl ved dampspærrer i meget stor udstrækning, såvel ved ydervægge som ved tagkonstruktion. En konsekvens heraf kan være, at der opstå kondensdannelse og vækst af skimmel i konstruktionerne.\nBygningen var allerede behæftet med nogle vandskader i et etagedæk, som var opstået under udførelsen. Disse skader medfører også vækst af skimmel i konstruktionerne.\nSokler var udført med fejl, og afløbssystemet i terræn var ikke udført, så det kunne bortlede vand fra bygningen.  – Der blev konstateret manglende isolering og markante kuldebroer, der vil betyde et stort energitab i bygningen.\nDebat: Nye busstop på Gammel Kongevej er en hån


De hjælper studerende i sorg: "Det er rart at tale med nogen, som har det på samme måde" - Kristeligt Dagblad\nLotte Fuglsang og Jørgen Lind har sørget for hjælp til unge i sorg. – Foto: Flemming Jeppesen/Fokus\nI 2012 begyndte Jørgen Lind at læse idéhistorie på Aarhus Universitet. Han var fuld af forventningens glæde og så frem til en helt særlig tid med plads til nørderi og fokus på fordybelse. Men kort inden studiestart fik hans far konstateret kræft i bugspytkirtlen, og blot et år efter, da Jørgen Lind befandt sig på sit 2. semester, døde faderen på hospice. En begivenhed, der kom til at præge resten af sønnens studietid:\n”Efter at jeg mistede min far, oplevede jeg, hvordan jeg trak mig socialt, og hvordan alle de drømme, jeg havde om, hvordan mit studieliv skulle være, forsvandt eller i hvert fald trådte i baggrunden,” fortæller han.\nFor Jørgen Lind blev faderens dødsfald begyndelsen på en helt ny tilværelse. En tilværelse, hvor han gik fra at være energisk til lammet, fra social til indadvendt og uden interesse for sit faglige felt. Det at komme igennem en eksamen handlede pludselig udelukkende om at bestå for at kunne bevare sin ret til SU.\nI dag er han overbevist om, at han ville have haft godt at snakke med andre studerende i en lignende situation, og da han i slutningen af sidste år hørte om de lange ventelister til gratis professionel behandling for unge i sorg, valgte han at handle på sin idé om at skabe et nyt tilbud til studerende i sorg.\nHan allierede sig derfor med sin gamle efterskoleveninde og psykologistuderende Lotte Fuglsang, sammen med hvem han i dag har stiftet foreningen Studerende og Sorg. Her tilbyder de et otteugers gruppeforløb for studerende, der har mistet en nær pårørende, og den første gruppe med syv studerende har netop afsluttet sit forløb.\nAt blive ramt af sorg midt i studielivet er særligt udfordrende. Først og fremmest er mange et sted i tilværelsen, hvor de på mange måder er på sporet af, hvad de vil med deres liv, i hvert fald uddannelsesmæssigt. Men i lyset af sorgen kommer alt andet meget nemt til at føles meningsløst. Derudover gør rammerne for særligt universitetsstuderende det svært at bearbejde sorgen. For man har undervisning ret sjældent, og det er meget let at blive væk, fordi der mange steder ikke bliver kontrolleret for fravær, siger Lotte Fuglsang.\n”Og så er der bare rigtig meget tid at gøre med,” supplerer Jørgen Lind.\n”Man skal selv strukturere sin hverdag, og i sorg tror jeg, at langt de fleste har det bedst med, at nogen siger: ’Gør det her.’ For man kan have svært ved selv at mønstre energien til at kunne gøre det.”\nAt rammerne for studerende i sorg er udfordrende, giver studenterpræst ved Aarhus Universitet Jens Munk de to stiftere af foreningen medhold i:\n”Som studerende er du inde i et system, hvor SU-taxameteret tikker. Du skal bestå dine eksaminer og bliver hele tiden testet og presset, og der synes jeg egentlig, der er et meget lille rum for udsving i forbindelse med eksempelvis sorg. Du kan som studerende søge om ekstra SU-klip, men hjælpen er begrænset, i forhold til hvor omfattende tabet kan føles. Jeg forestiller mig, at langt de fleste arbejdspladser har større forståelse for, at sorg er noget, man skal have tid og rum til at bearbejde, og medarbejderne derfor kan blive sat ned i tid i en periode,” siger Jens Munk.\nHan har i gennemsnit 20 samtaler om ugen med studerende, hvoraf cirka halvdelen handler om sorg eller tab, og han har derfor støttet foreningsstifterne i deres forehavende. Ligeledes har foreningen hentet støtte hos eksperter og forskere, og i dag er sorgforsker ved Aarhus Universitet Maja O’Connor tilknyttet foreningen som supervisor.\nForeningen tilbyder hverken terapi eller behandling i professionel, traditionel forstand, men derimod et otteugers forløb, hvor gruppen fra gang til gang samtaler ud fra et tema, som Jørgen Lind og Lotte Fuglsang har vurderet kan adressere en særlig problematik for netop studerende:\n”Vi arbejder ud fra en to-proces model, der fokuserer meget på, at sorg er individuel og så dynamisk og kompleks, at processen ikke har noget med faser at gøre. Så den manual, vi har arbejdet ud fra, har vi slet ikke tænkt ud fra faser. Der er et fastlagt program, og vi taler ud fra nogle temaer, vi har vurderet er relevante for netop studerende at tale om, men vi vil ikke have dem nogle bestemte steder hen ud fra de emner,” siger Lotte Fuglsang.\nDet essentielle er netop, at foreningen ikke arbejder med sorgen terapeutisk, mener sorgforsker Maja O’Connor, og kunsten er derfor at fordre refleksion, sparring og støtte. De deltagende er nemlig ikke syge, men kommer, fordi de tumler med at håndtere et tab, samtidig med at de skal håndtere et studieliv på universitetet, forklarer hun.\nSkellet mellem sorg og sygdom fremhæver også studenterpræst Jens Munk:\n”Man kan hurtigt se sorgen som en sygdom, man skal af med, men sorg er jo egentlig en utrolig meningsfuld og betydningsfuld ting, fordi det er jo det, der viser os, at der er noget i vores liv, som virkelig har været betydningsfuldt og meningsfuldt og derfor også sårbart, og noget, der kan tabes. På den måde er det jo en sund og naturlig ting at sørge og ikke en sygdom, der kræver traditionel behandling. Det at tabe er en del af livet, fordi verden er forgængelig. Sorg er et eksistensvilkår, vi alle er underlagt.”\nDog kan sorgen udløse sygdomme som angst, depression, ptsd eller vedvarende sorglidelse. Det er blandt andet derfor, Maja O’Connor er tilknyttet foreningen, så det kan blive opdaget, hvis nogle af deltagerne bør opsøge et behandlingstilbud.\nI sidste uge afsluttede den første sorggruppe for studerende sin møderække, men tanken er ikke, at samtalen mellem deltagerne stopper her:\n”Vi er egentlig bare facilitator, og vi har set, hvordan der undervejs er opstået et fællesskab blandt de deltagende, for man kan mærke, hvordan de glæder sig til at se hinanden og spørger ind til hinanden på en helt anden måde nu. Det har været relevant at have os og vores oplæg alle otte aftener, men det er helt naturligt, at vi ikke skal være med længere, fordi de nu har lært hinanden at kende, og det er jo det, der er den største støtte for dem. Det her med fællesskabet og at få lov til at snakke, uden at folk trækker sig eller ikke kan rumme det,” siger Lotte Fuglsang.\nSpørger man en af deltagerne i gruppen, Mads Sandholdt, der læser økonomi og i december sidste år mistede sin far til kræft, har hun ret i sin fortolkning:\n”Det er anderledes at snakke med nogen, som kender det, og som går igennem det samme som mig. Det er sjældent, der bliver sagt noget, uden at en anden i gruppen kan nikke genkendende til det,” fortæller han.\nDet er med afsæt i denne observation, at Jørgen Lind og Lotte Fuglsang har besluttet, at de to frivillige, som skal lede den nye sorggruppe i efterårssemestret, selv skal have mistet en nær pårørende:\n”Jeg har nemlig fundet ud af, at det er sindssygt svært at tale ordentligt om tab, når man ikke har prøvet det selv. Og den feedback, vi har fået fra gruppedeltagerne, er også, at det er virkelig dejligt, at det er nogle, der har prøvet det selv. Så det bliver et krav. Også for de frivilliges egen skyld,” forklarer Lotte Fuglsang.\nPå sigt drømmer hun om, at foreningen kan etablere sorggrupper drevet af frivillige i alle landets studiebyer. De to stiftere har også diskuteret, hvorvidt de skal åbne grupper for studerende i sorgkrise afledt af eksempelvis et brud med en kæreste eller forældrenes skilsmisse. De henvender sig i første omgang dog til de studerende, som er i sorg på baggrund af et dødsfald. Studenterpræst Jens Munk betoner også, at sorgen over et dødsfald er sværest at gå rundt med, fordi død er et så tabubelagt emne i vores samfund:\n”Døden er på mange måder skjult fra vores overflade. Kister bliver som regel opbevaret under jorden, og vi ser ikke den afdøde. Vi har en hæmning omkring netop døden, som også kommer til udtryk i hele måden, vores samfund er indrettet på. Vi skal skjule alderdom og død ved for eksempel at dyrke motion og bruge kosmetik. Derfor bliver det så svært at tale om,” forklarer han.\nHjælp til unge i sorg\nStuderende i sorg under 28 år kan søge gratis hjælp gennem Det Nationale Sorgcenter – Børn, Unge og Sorg. Centeret tilbyder både psykologhjælp til personer, der har brug for et professionelt behandlingsforløb, og samtalecaféer og rådgivning af andre unge, som selv har mistet en nær pårørende, over chat og telefon.\nSamtalecaféerne holdes i Aarhus og København én gang om måneden, og ventetiden på et længerevarende professionelt behandlingstilbud er i øjeblikket op til et år.\nStudenterpræsterne tilbyder gratis samtaler og har i løbet af semestrene ventetid på op til fire uger.\nTil efteråret er det i Aarhus igen muligt at søge om at blive en del af et otteugers gruppeforløb i foreningen Studerende og Sorg.\nDet er muligt at få et tilskud fra det offentlige til psykologhjælp, når man har mistet en nær pårørende, hvis man kan få en henvisning fra egen læge.\n6000 børn og unge mister hvert år én eller begge forælder.\n1000 børn og unge mister hvert år en søster eller bror.\nI alt har flere end 60.000 børn og unge (under 28 år) mistet en eller begge forældre.\nI alt har 17.000 børn og unge (under 28 år) mistet en søskende.\n5000 studerende på videregående uddannelser mister hvert år en forælder eller søskende.


Sådan passer du godt på dit trægulv - Enide.dk\nBy admin juli 31, 2021 No Comments\nI de fleste boliger er der trægulv. Det er moderne, æstetisk flot og samtidig med det er det også praktisk. Men hvis du har trægulv i boligen, er det også vigtigt, at du vedligeholder det korrekt og passer godt på gulvet. Ellers kan det nemlig hurtigt komme til at se nedslidt og misligholdt ud.\nPas på sollys og tunge møbler\nHvis dit gulv er udsat for ekstrem meget sollys i løbet af dagen, kan det være en god idé at rulle ned mens du er hjemmefra.\nMøbler kan slide meget på gulvet. Placer derfor gerne et stykke filt under alle dine møbler. Det er især vigtigt på stole, som du ofte bevæger rundt omkring. Filten er med til at sikre, at der ikke kommer ridser på gulvet. Sørg desuden for ikke at slæbe tunge møbler hen over gulvet, men bær dem forsigtigt, hvis du skal rokere rundt.\nHusk den gode vedligeholdelse\nHvis du bevæger dig rundt på stiletter, kan det hurtigt resultere i små buler i gulvet. Dette kan måske ikke ses ved første øjekast, men så snart lyset falder på, vil det komme til syne. Dette kan hurtigt få gulvet til at se misligholdt ud. Stil derfor gerne nogle fine tøfler ved indgangen, som dine gæster kan tage på.\nEt godt lille ekstra tip er at have tæpper, de steder hvor du ofte går frem og tilbage. Dette kan være under spisebordet eller ved døråbninger.\nAnskaf noget Probat træsæbe. En kvalitetssæbe, som kan benyttes på alle træsorter. Når du har anvendt det få gange vil du opleve, at der dannes en beskyttende tynd hinde på trægulvet. Denne hinde modvirker, at der kommer smuds og snavs ned i gulvet. Desuden findes der også en udgave, som er specielt designet til klinker, marmor og tegl – en mild og skånsom sæbe.\nPrevious PostDe vigtigste ting til en god hjemmetræning\nNext PostSkal du have en gamer skærm?


Symfyseløsning og tvivl om sygemelding - Alt om Børn\nSymfyseløsning og tvivl om sygemelding\nAlt om Børn › Fora › Mødregrupper › Mødregruppe Januar 2012 › Symfyseløsning og tvivl om sygemelding\nDette emne har 0 svar og 1 stemme, og blev senest opdateret for 1 år, 9 måneder siden af minimumin.\n17/09/2011 kl. 16:09 #602271\nJeg har længe havt problemer med ryggen og lænden men de sidste par uger er det blevet en del værre. Jeg genkender også symptomerne på symfyseløsning, hvor det allerede gør rigtig ondt at gå, sidde og stå. Og puha, vende sig i sengen eller tage sokker & bukser på når man ikke kan stå på et ben.\nSidste gang var det kun i de sidste måneder som jeg havde ondt, så jeg er mega nervøs over at det allrede nu er blevet slemt.\nJeg er lige begyndt på et nyt studie, og tager kun halvdelen af fag (kan ikke nå det ene eksamen i slutningen af januar aligevel) så arbejder jeg to dage om ugen. Jeg har over en times transport med bus & tog fram og tilbage hver dag ud over at når jeg så kommer hjem med tårer i øjnene af smerter og vildeste træthed så skal jeg jo være der for min søn på 18 måneder og finde ud af at gøre rent og lave mad.\nJeg har bestillt tid hos lægen mandag morgen, da jeg var så færdig på arbejde i fredags og det gjørde ondt både at sidde og stå op ved computeren. Men selvom når jeg skal beskrive det, lyder som det er for meget – så føler jeg stadigvæk at jeg er for pjevset og at at det ikke er “slemt nok” til at lægen vil sygemelde mig. Det skal siges at jeg har kun havt den læge i to år, og vi har ikke særlig god kemi. Jeg føler ikke at hun lytter til mig – da jeg ringede sagde hun med det samme at det skulle jeg ikke bekymre mig over – man kunne godt have lidt ondt på det her tidspunkt i graviditeten og at det så vil gå over.\nDet passer bare overhoved ikke med hvad jeg kan læse mig frem til om symfyseløsning. Jeg må vist også erkende, at jeg ikke har de samme muligheder for hjælp som mange, da min og min kærestes familier bor i et andet land. Det er derfor ikke tale om praktisk hjælp i hverdagen. Så alt det med, “jamen tag det bare lidt med ro” virker overhoved ikke for mig. Jeg kan ikke undgå transport som betyder også at gå en del og stå op, slæbe computer & bøger til undervisning, eller lange dage foran computeren på arbejdet.\nKæresten hjælper selvfølgelig meget herhjemme, han er ved at skrive speciale så han er også stresset. Han skal blive færdig senest i november, og søger derfor også jobs. Så lige om lidt er det ikke sikkert at han kan stå for at aflever og hente vores store dreng i vuggestue.\nNåh, så jeg svinger mellem at tro at selvfølgelig skal jeg passe på mig selv og barnet og blive sygemeldt inden det bliver virkelig slemt – men jeg kan slet ikke give helt slip og vil gerne forsætte med de to fag jeg har.\nEr der nogen som ved om man bliver sygemeldt fra arbejdet, og stadigvæk få SU og gennemføre sine eksamenier?\nUndskyldt at det blev så langt – er en del forvirret og føler at jeg skal ligsom være afklaret og meget fast når jeg møder til lægen fordi hun vil med sikkerhed ellers sende mig hjem med “slappe lidt af”\n18/09/2011 kl. 19:09 #2697252


Overraskelse: Print-gigant med i opløbet om kæmpestor offentlig pc-aftale - Computerworld\nStort print-firma har sneget sig med i den afgørende runde, når det offentlige skal vælge leverandører på ny stor pc-aftale.\nMan behøver åbenbart ikke sælge pc'er for at være med i opløbet, når Staten og Kommunernes Indkøbsservice (SKI) i næste måned vælger leverandører til en ny kæmpe pc-aftale.\nDet viser resultatet af den såkaldte prækvalifikation, som SKI netop har foretaget på en kommende indkøbsaftale, som går under navnet 02.02 - Computere.\nMeget overraskende har SKI nemlig valgt den danske afdeling af Ricoh-koncernen, som en af deltagerne i den endelige udvælgelse, som efter planen skal foregå i næste måned.\nDet fremgår af en mail til deltagerne i prækvalifikationen, som Computerworld er kommet i besiddelse af.\nDe øvrige deltagere i slutspurten er derimod slet ikke overraskende.\nAllerede i november i fjor spåede Computerworld, at finale-feltet ville omfatte store forhandlere som Atea, Dustin, Comm2ig og KMD.\nOg det er lige præcis de fire firmaer, som nu sammen med Ricoh skal kæmpe om de tre pladser, som er ledige på den kommende pc-aftale.\nNår Ricohs deltagelse er overraskende, er det fordi firmaet ellers først og fremmest er kendt som producent af kopi- og printmaskiner og kameraer, mens man endnu har til gode at se en pc med Ricohs varemærke.\nGår sammen med ekstern partner\nMen ifølge Ricohs danske landechef Søren Krogh-Nielsen er der en mening med galskaben.\nRicoh har nemlig i forbindelse med udbuddet allieret sig med en ekstern partner, som står for at levere de pc-modeller og det yderligere udstyr, som sammen med en stribe andre services udgør Ricohs bud. Han ønsker dog ikke at afsløre navnet på partneren.\n"Når SKI ikke har offentliggjort andet, end at vi er blevet prækvalificeret, går vi heller ikke ud og offentliggør, hvem vi byder sammen med på denne her aftale. Det skal vi nok fortælle om senere, når det bliver aktuelt," siger Søren Krogh-Nielsen\nLandechefen forklarer også gerne, hvordan det føles at kæmpe om en pc-aftale, når man ellers er vant til at handle med kopi- printudstyr.\n"Det er en del af vores strategi, at vi går ind på andre områder, så det er slet ikke unormalt for os. Du kender Ricoh som global producent af printere og kopimaskiner. Men globalt har vi 20 procent af vores omsætning fra andre services. Alene i Europa har vi en milliardforretning på andre it-ydelser. Vi er allerede rigtig godt inde hos SKI-kunderne på andre services som software, printere og multifunktionsmaskiner, så det er et helt naturligt skridt for os at være med i spillet her," siger Søren Krogh-Nielsen.\nSKI's kommende pc-aftale skal efter planen træde i kraft til april og løbe de næste fire år. Den forventede omsætning på aftalen bliver ifølge udbudsmaterialet på op mod 600 millioner kroner i løbet af de fire år.


3F søger en erfaren konsulent - UgebrevetA4.dk\n3F søger en erfaren konsulent\nFrist: Mandag den 28. januar 2019\nBrænder du for at arbejde i en politisk styret organisation? Har du viden om bestyrelsesarbejde og ansættelsesret? Så er jobbet som konsulent i 3F’s Sekretariat – Ungdom, Regioner og Organisation – URO måske noget for dig?\nVi tilbyder et spændende job i Sekretariatet URO, hvor du bliver en del af et Sekretariat, der primært arbejder med intern organisationsudvikling. Vi er i alt 37 medarbejdere i URO.\nSom konsulent i URO skal du bla. medvirke til at udvikle organisationen i retning af Forbundets mål og vision. Opgaverne omfatter:\nbidrage til at omsætte hovedbestyrelsens beslutninger blandt 3F-afdelingerne og i forbundet undervisningsopgaver\nkoordinering af indsatser på konkrete arbejdsområder\nmedvirke til at forlige tvister\nhåndtere medlemsklager og medlemskontakt samt meget andet\nVi ser gerne, at du har erfaring fra en faglig organisation, gerne 3F. Derudover skal du have:\nForståelse for/erfaring med at arbejde i en politisk styret organisation\nForståelse for organisationens opbygning og afdelingernes selvstændighed\nStor erfaring med ansættelsesret\nViden om bestyrelsesarbejde – regler og retningslinjer for bestyrelsesmedlemmer\nHar evnen til at samarbejde med alle i organisationen\nEr stærk på skriftlig kommunikation – ikke nødvendigvis langt, men klart\nKan se muligheder og ikke begrænsninger\nEr en teamspiller, men også selvstændig i opgaveudførelsen\nFleksibel i forhold til opgaveløsning ude i landet\n3F tilbyder faglige udfordringer i et velfungerende samarbejde med kompetente kollegaer, hvor faglig personlig udvikling, arbejdsglæde og trivsel prioriteres højt. Hos 3F bliver du ansat under overenskomst med bl.a. god løn og arbejdsgiverbetalt pension. Arbejdspladsen er centralt beliggende i København – tæt ved Vesterport station.\nFor yderligere information om stillingen kontakt sekretariatsleder Per Chrone Jespersen på tlf.: 40 38 82 38.\nSend din ansøgning og CV ved at klikke på ”søg stilling” senest mandag den 28. januar 2019.\nVi forventer at afholde 1. runde ansættelsessamtaler torsdag den 14. februar og 2. runde ansættelsessamtaler tirsdag den 26 februar. Vi gør opmærksom på, at der kan blive anvendt personprofiltest i forbindelse med ansættelsesprocessen. Tiltrædelse snarest muligt.


Alle de foretrukne solsikkefrø forårsager ofte forskellige former for diskussioner. Nogle siger, at frøene er skadelige, andre insisterer på, at de er nyttige. Så frø er nyttige og om de kan skade kroppen, vil sovjets land fortælle.\nTandlæger har allerede advaret os om, at frø er meget skadelige for vores tænder. Men vi lytter ikke til deres instruktioner og fortsætter med at male solsikkefrø. De er så lækre. Og du tænkte aldrig på spørgsmålet: Hvor nyttig er solsikkefrø?\nNyttige egenskaber ved frø kan opføres i meget lang tid. De indeholder en række vitaminer, fedtstoffer og mikronæringsstoffer, som er nødvendige for kroppen. Lad os se nærmere på hver af disse aspekter.\nSolsikkefrø er rige på fedtopløselige vitaminer A, B, D og E. Vitamin A er nyttigt til syn og reagerer ogsåtil bevarelse af ungdommelig hud. B-vitaminer hjælper med at bekæmpe hudsygdomme, såsom bumser og skæl. Også vitaminerne i denne gruppe styrker nervesystemet og hjælper med at øge effektiviteten. D-vitamin er ansvarlig for absorptionen af calcium ved kroppens knoglevæv. Et E-vitamin påvirker meget negle og hårs tilstand, reducerer risikoen for kræft og styrker det kardiovaskulære system hos mennesker. Som du kan se, vil indholdet af en sådan mængde vitaminer på ingen måde gøre os i tvivl om frøets nyttige egenskaber.\nSolsikkefrø er et lagerhus af forskellige mikroelementer. I kornet af dette produkt er meget stortmængden af magnesium, zink, calcium, fosfor, kalium, magnesium, fluor, jern, jod ... Og dette er ikke alle de elementer, der er indeholdt i frø. Det er især værd at bemærke tilstedeværelsen i dem af et sporstof som selen.\nSelen har udtalte antioxidantegenskaber. Tilstrækkelig mængde selen i kroppenforhindrer forskellige leversygdomme og normaliserer skjoldbruskkirtlen. Det menes at selen beskytter kroppen mod udviklingen af kræft. Egenskaberne af selen kan simpelthen ikke undervurderes. Derfor skal du ikke engang tænke på, om frø er nyttige, hvis de indeholder et så vigtigt sporelement.\nOg nu skal vi snakke om de dårlige. Det viser sig, at frøene også er skadelige. For det meste har de en negativ indvirkning på tilstanden af tandemalje. Avner af frø, ødelægger vi strukturen af emalje, fører til visse problemer mundhulen. Ødelæggelsen af tandemaljen er fyldt med tandbarken. Frø anbefales heller ikke til dem, der ønsker at tabe sig. Dette er et meget fedt produkt, den kaloriefattige halv kop solsikkefrø er en chokolade bar.\nDet er stadig værd at overveje, at frø indeholder farlige elementer af cadmium, bly og forskellige nitrater. Faktum er, at solsikke rødder trækkes fra jordennogen varer. Alt dette er deponeret i frø, og falder derefter ind i menneskekroppen. Særligt farlig for menneskelig cadmium. Akkumulerer i kroppen, det påvirker nervesystemet og provokerer alvorlige sygdomme i nyrerne og knoglerne.\nSom du kan se, er skade og gavn af solsikkefrø oplagt. Kun du bestemmer: om dette produkt skal bruges til mad eller ej. Varmebehandlingen påvirker i høj grad anvendelsen af frø. Alle beskrevne vidunderlige egenskaber ved frø er kun konserveret i rå frø. Ved stegning mister de de fleste næringsstoffer. Prøv derfor at spise kun lidt tørrede frø, men ikke stegt. Forresten, køb ikke renset frø. Uden skallen oxideres fedtstoffer i dem.\nHvorfor er frøene nyttige udover de ovennævnte egenskaber? Psykologer siger, at processen med lækre frø beroliger nerver. Også folk, der forsøger at holde op med at ryge, vil sætte pris på dem. Når alt kommer til alt, gør frøene dig til at glemme, at du tør for en anden cigaret.\nVi håber, at du nu ved, hvor nyttige frø er. Brug dem i moderation, og så vil du mærke de fordele, de bringer til kroppen. God fornøjelse!\nHvor nyttig er øl og rød tørvin\nHvad er fordelene ved bananer?\nEgenskaber af mandarin\nHvad er fordelene ved rejer?\nSkåle fra et græskar i en multivariat, opskrifter med et billede\nNyttige ostkager fra cottage cheese, en opskrift. Nyttige cheesecakes fra cottage cheese i breaded fra solsikkefrø, hvordan man laver mad\nHvad skal du foder papegøjen?


Dato: 05/10-10 09:59\nNår det ikke var muligt at finde Ole Pedersen registeret som korrekt bruger, skyldes dette alene, at han den 1/10-2010 lod sig oprette i den gamle registeringsdatabase som er tilknyttet www.DIS-Danmark, kontrollen blev alene foretaget i den nye registeringsdatabase som er tilknyttet www.slaegtogdata.dk, hvori Ole blev registreret den 4.oktober. Kontrollen skete på bagrund af et indlæg skrevet før den 3/10-2010 om at Ole Pedersen måske var et fiktivt navn.\nDette indlæg er godkendt af både Knud Haaning Andersen og Ole Pedersen, og bedes opfattes som afslutning i denne tråd vedr. korrekt registering.\nYderligere indlæg, private besker eller mail i anledning heraf frabedes.\nMVH Knud Haaning Andersen og Ole Pedersen\nDato: 05/10-10 10:14\nGrethe Leerbech - 3000 skrev:\n> Og det er jo nu engang sådan, at\n> formålsparagraffer, vedtægter osv. hele tiden må\n> have en bestyrelses opmærksomhed\nAt en forening der er bygget op omkring et interessefællesskab fra sag til sag selv må bestemme, hvad den vil stille til rådighed for hvem er så selvindlysende, at det ikke behøver (og heller ikke bør) være præciseret i vedtægterne.Tværtimod er mange af netop den type foreninger kørt fast fordi vedtægterne har været så stramme, at det har været plat umulig for bestyrelsen at agere når nye situationer opstod.\nAt få vedtæger ændret er jo oftest en sej og langsommelig affære, og derfor bør der i vedtægterne være råderum for såvel den daglige ledelse som for den årlige genralforsamling. Kun de helt overordenede principper børe være entydigt præciseret i vedtægterne.\nAt den daglige ledelse varetages af den valgte bestyrelse under ansvar overfor generalforsamlingen er også selvindlysende og fremgår iøvrigt normalvis også af vedtægterne.\nSå rent juridisk og fortolkningsmæssigt er der ingen problemer i den foreliggende sag. Det er alene et spørgsmål, om bestyrelsen, under indtryk af de tilkendegivelser der har været, bør revurdere den trufne beslutning. Og det er vel også derfor det er sat på dagsordenen for det kommende bestyrelsemøde.\nDato: 05/10-10 10:23\nHvor har du dog ret. Enhver præcisering i en vedtægt er jo begrænsende for beslutningsmuligheder og fleksibilitet.\nHvis alt skal pindes absolut ud i vedtægter har vi jo ingen brug for bestyrelser der fra sag til sag kan tage stilling - og stå til ansvar for de dispositioner de træffer.\nDato: 05/10-10 10:55\nRedigeret 1 gang(e). Sidst ændret 09/10/10 07:44 af Ole Pedersen.\nDato: 05/10-10 12:41\nDet passer jo ganske enkelt ikke hvad du skriver. Enhver bestyrelse arbejder naturligvis under ansvar over for foreningens generalforsamling. Det bør du da også vide.\nDer findes ikke en eneste foreningen i Danmark der har så udførlig en vedtægt at alle situationer er afklaret. Det er jo derfor man på generalforsamlinger f.eks. udarbejder målsætnings- og handlingsplaner for det kommende år, ligesom der er mundtlige og skriftlige beretninger for det/de år der er gået.\nJeg kan forstå, at videre drøftelse af de foreningsmæssig spørgsmål på denne plads vil være spild af din, min og andres tid.\nDato: 05/10-10 13:04\nSelvfølgelig kan en forenings formålsparagraf skrives sådan, så den dækker foreningens virke i dagligdagen - hvis andre har problemer hermed, så stiller jeg mig da gerne til rådighed med et forsøg.\nDet, som reelt er problemet i denne sag, er den nye hjemmesides begrænsning af nogle brugeres rettigheder. Og ingen tvivl om det, selvfølgelig kan bestyrelsen, under ansvar over for generalforsamlingen, vælge at begrænse brugeres muligheder på en ny hjemmeside.\nMen, når man har accepteret noget gennem lang tid, så kan man omvendt ikke bare fra "den ene dag til den anden" afskære denne mulighed.\nDato: 05/10-10 13:33\nDato: 05/10-10 14:27\nChristian Konstmann Autzen skrev:\n> rettigheder. Og ingen tvivl om det, selvfølgelig\n> kan bestyrelsen, under ansvar over for\n> generalforsamlingen, vælge at begrænse brugeres\n> muligheder på en ny hjemmeside.\nNetop. Det er et ledelssesanliggende - ikke et vedtægstsanliggende.\nOg bestyrelsen kan også, hvis der er gode argumenter for det, til enhver tid også ændre denne beslutning igen (og det tror jeg også vil ske på det kommende bestyresesmøde).\nDato: 05/10-10 15:19\nRedigeret 1 gang(e). Sidst ændret 09/10/10 07:45 af Ole Pedersen.\nDato: 05/10-10 15:39\n> Ja, og en generalforsamling kan til enhver tid\n> træffe en beslutning som pålægger selvsamme\n> bestyrelse at arbejde i en anden retning,\nOg dermed er vi tilbage lige præcist dér hvor vi startede.\nNemlig, at dine antydninger af at beslutningen skulle være vedtægststridig, er lodret forkert. Og at sammenligningen med velgørende foreninger (som jo netop har til formål at gavne alle andre end de betalende medlemmer) er helt hen i skoven.\nOg at hele den her tråd er inderlig overflødig og irrelevant. Og kun har medvirket til at skabe yderligere splittelse blandt medlemmerne.\nOle mailadresse bliver automatisk indsat når man citerer hans indlæg, det er ikke noget jeg har valgt.\nRedigeret 1 gang(e). Sidst ændret 05/10/10 15:50 af Arne Feldborg.\nDato: 05/10-10 16:04\nDato: 06/10-10 08:46\nPå en eller anden måde synes jeg hele denne diskussion om vedtægter, foreningsformål, mandat fra generalforsamling osv. er totalt forfejlet. Spørgsmålet om, hvorvidt 3-4 undergrupper på et forum på foreningens hjemmeside skal være mere eller mindre tilgængelige for ikke-medlemmer er i den sammenhæng en teknisk detalje.\nSelvfølgelig kan bestyrelsen beslutte den løsning, som man finder rigtig. Selvfølgelig kan denne beslutning så senere forkastes på en generalforsamling. Selvfølgelig må den valgte løsning ikke være i strid med vedtægterne.\nMen det er jo banaliteter. Sagen er, at det som sagt er en "detalje". Derfor skal det naturligvis ikke udpensles i vedtægterne. Spørgsmålet er egentlig uegnet til behandling på generalforsamlingen. Dvs. det burde slet ikke være nødvendigt at tale om et "mandat" i den forbindelse, og det bliver da forhåbentlig ikke nødvendigt, at tage sagen op på næste års generalforsamling. Til den tid bør det her være afsluttet og glemt.\nDet handler om noget helt andet. Det handler om, at den valgte inddeling er torskedum. Den vil gøre moderatorernes arbejde meget sværere (som om det ikke var svært nok i forvejen) og den vil holde nye potentielle medlemmer borte fra foreningen. Dermed skader den foreningens interesser.\nDet burde være åbenlyst. Derfor burde det heller ikke være nødvendigt at tænke på generalforsamlinger, formål eller vedtægter. Det burde være nok, at gøre de ansvarlige opmærksomme på, at man har dummet sig. Så burde fejlen blive rettet. Vi må jo huske, at errare humanum est.\n(Man kan dog blive lettere bekymret, når man fornemmer, at moderatorerne for længst har gjort opmærksom på det problematiske; men at beslutningen blev fastholdt på trods af det, for sed perseverare turpe.)\nIndsendt af: Anne Marie\nDato: 06/10-10 10:16\nJeg fatter ikke de diskussioner, der er i gang i flere tråde her i Forum.\nEr det medlemmer eller ikke-medlemmer, der brokker sig over, at nogle af grupperne bliver lukket for ikke-medlemmer?\nEfter min mening må man betale, hvis man vil have en ydelse. I dette tilfælde drejer det sig om sølle 200 kr. om ÅRET! For man kan jo bare melde sig ind i foreningen, hvis man vil have adgang til alle forum-grupperne! Der er åbenbart her i forum en generel opfattelse af, at halvdelen af brugerne, skal betale for den halvdel, der ikke gider yde sit bidrag til, at det løber rundt, men som gerne vil nyde godt af de tilbud, der er via DIS-Danmark. Bl.a. det at drive og vedligeholde en hjemmeside er jo absolut ikke gratis.\nEr det OK, at jeg betaler mit kontingent på 200 kr. om året for at denne hjemmeside fortsat kan eksistere? Eller skal vi naive medlemmer lave en kollektiv udmeldelse? Så lukkes alle diskussioner jo efter en overskuelig tid, for der vil ikke være penge til at holde hjemmesiden kørende!\n- og for lige at imødegå evt. kommentarer, så er jeg helt almindeligt medlem. Jeg har aldrig deltaget i en generalforsamling, og jeg kender absolut ingen af bestyrelsesmedlemmerne.\nIndsendt af: kylling\nDato: 06/10-10 13:35\nJeg vil give dig ret med hensyn til ikke-medlemmers brok, det er en ynk at læse, men så sandelig også medlemmers tilkendegivelser, at der skal være åben for alle.\nJeg har svært ved at se, at de der "rider på ryggen" af andre, skal have nogle rettigheder.Tværtimod så jeg gerne nogle flere begrændsninger.\nDenne opfattelse kan næsten sammenlignes med, at en person gerne vil fotografere, men ikke har lyst til at købe et fotoapparat, Resultat ingen billeder. Han kunne jo så gå ind til sin nabo der har købt fotoapparat og forlange at vedkommende udleverer fotoapparatet, så han også kan få nogle billeder. Det er næsten den holdning jeg fornemmer der er tilstede.\nMan skal jo heller ikke glemme at en forening med mange medlemmer står stærkere end een med få, hvis der er nogle ting man gerne så sat igang. Samtidig vil en større kontingent indbetaling kunne sætte nogle ting igang som idag ikke ville være mulig, ja måske til kontingent nedsættelse.\nJeg vil lige gøre opmærksom på at jeg har været medlem næsten fra starten, og aldrig været i tvivl om at der skulle betales 200 kr. årlig for at nyde de efterhånden gode tiltag der er kommet til, bortset fra alt kævl bestyrelsen imellem. Så er det mit ønske at alle "høvdinge" må finde deres plads i herakiet.\nDato: 06/10-10 13:56\nMed så mange forskellige tråde om stort set samme emne forplumres diskusionerne en smule.\nSom jeg forstår det, er det spörgsmålet om adgang til de forskellige fora, det drejer sig om.\nMin personlige holdning er, at medlemsforhold ene og alene skal väre forbeholdt "betalende" medlemmer.\nNär jeg så skriver "betalende" burde det faktisk väre unödvendigt i og med at man ikke er medlem af foreninger, klubber osv för man har betalt, det det koster. - Her 200 kr. årligt.\nGrumset opstår så, fordi nogle af de, der benytter DIS skriver i dette forum, selvom der tydeligt står, det er for medlemmer.\nSamtidig - igen efter min mening - er flere mindre rare diskussioner begyndt af ikke-medlemmer her og det er lidt ärgerligt.\nMen når nu bestyrelsen välger at udelukke nogen fra at får hjälp til f. eks. tydning, mener jeg, det er en klar fejl.\nVi medlemmer betaler 200 kr/årligt og får 4 - for det meste spändende blade men vi er jo også med til at betale driften af DIS og det er da også värd at huske på.\nDato: 06/10-10 14:19\nJeg har været med til at starte debatten om det nye forum skulle være åbent for alle eller lukket som det er i øjeblikket.\nJeg synes det er forkert at ikke-medlemmer udelukkes fra at søge hjælp til forskellige ting, således at de måske fravælger medlemsskabet. Ikke alle kan se lige klare fordele ved en indmeldelse, måske er man lige begyndt at snuse til det med slægten, og har ingen idé hvad man kaster sig ud i. Ved den nuværende udformning, kan disse personer måske godt se at der er hjælp at hente, men ikke få den....\nJeg selv blev medlem fordi jeg var så naiv at tro at det skulle man være. Men jeg måtte jo indse at mit medlemsnummer ikke var noget brugernavn. Jeg var dog nok blevet medlem alligevel, og har da så sandelig ikke tænkt mig at melde mig ud. Men jeg synes stadig det er synd at udelukke personer fra at få hjælp.\nOm kontingentet er for dyrt for nogen?! Nej, det håber jeg ikke, og jeg håber da også at når en bruger har hængt en del gange, kommer det af sig selv. Men ellers kunne man da fra bestyrelsens side opfordre brugere til at indmelde sig, en henvendelse via mail når brugeren har været registreret i et halvt år eller noget i den retning.\nDen nuværende ordning vil jeg sammenligne med en form for tvang - man opnår kun utilfredshed med det, og jeg vil da håbe at vores medlemmer frivilligt melder sig ind, når de får lysten.\nSamtidigt vil jeg sige at det for mig er vigtigt at få lukket for forummet Foreningsforhold. Jeg synes at det er begrædeligt at denne diskussion overhovedet har forgået her i det åbne forum, istedet for i det nye lukkede.... Jeg lufter heller ikke mit beskidte vasketøj ude i forhaven! Og vi skulle vel nødigt skræmme nye medlemmer før de melder sig ind, vel!\nKaren G. Møller\nDato: 06/10-10 15:36\nJeg må bekende, at jeg også er en af de formastelige og nederdrægtige og væmmelige medlemmer, som har ønskes begrænsninger på DIS-Danmarks hjemmeside i forhold til Foreningsforhold!\nJeg finder det aldeles relevant, at lukke Foreningsforhold for ikke-medlemmer.\nDet kan give en bedre informationsstrøm oppefra-ned og et bedre input nedefra-op i foreningsstrukturen.\nDet vil derved heller ikke være "odiøst" at behandle ømtålelige emner, som ikke egner sig til offentliggørelse for Gud og hvermand. Jeg henviser til mit tidligere indlæg vedr "snavsetøj" af 27.09.2010 i foreningsforhold\nSe blot denne tråd - hvor ikke-medlemmer lystigt tager vores bestyrelse i skole, fordi de nu "forholdes" deres "ret" til at tilkendegive deres mening om foreningen og dens drift - nu må jeg bede om mine himmelblå!\nHvorfor kommer jeg til at tænke på ordet "jammerkommode"?\nJeg fastholder min ret til at mene, at jeg skal kunne diskutere både dit og dat med mine forenings-fæller, uden utidig indblanding fra personer, som ikke befinder sig i medlemskredsen.\nJeg er til gengæld helt sikker på, at såfremt bestyrelsen har behov for at kende en af disse personers opfattelse i en bestemt sag, skal de nok vide at spørge høfligt derom.\nDe øvrige grupper?\nLigefrem at lukke tydning for indlæg - det var vist ikke meningen oprindelig. Her bør alle kunne skrive og læse - blot de registrerer sig som bruger.\nHjælp til opslag bør nok heller ikke lukkes for indlæg - for hvad gør en stakkels udlænding - eller udenlands boende person ellers ?\nBestyrelsen skal selvfølgelig have ret til at prøve sig frem - og hjemmesiden er så ny endnu at den jo ikke har fundet sin endelige form. Så jeg ser tålmodigt til.\nRedigeret 1 gang(e). Sidst ændret 06/10/10 19:11 af Laila Olsen - 3300.\nDato: 06/10-10 15:38\nJeg lufter heller ikke mit beskidte vasketøj ude i forhaven! Og vi skulle vel nødigt skræmme nye medlemmer før de melder sig\nHeller ikke jeg og du har ret i at det er sörgeligt at väre vidne til.\nDato: 06/10-10 18:52\nVil lige tilføje, at det nye forum jo giver en mulighed for hver enkelt person at vælge om man vil hjælpe ikke-medlemmer eller ej... for det kan man jo se nu, om folk er medlem eller "kun" bruger...\nDato: 06/10-10 19:44\nRedigeret 1 gang(e). Sidst ændret 10/10/10 13:45 af Verner Bentsen.\nDato: 06/10-10 20:00\nNu skal vi jo ikke skabe gravstemning, for det er der jo absolut ingen grund til.\nOg selv om der måske er nogen, som er lidt trætte af den megen skriveri, så er der jo andre som ser denne aktivitet som et gode for en forening - nemlig en diskussion som kan få folk op af den dybe lænestol.\nOg da du nu regner på, hvor mange (måske) kunne tænke sig at afslutte deres medlemsskab, så er der givet andre, som melder sig til\n- og jeg er så en af dem, som har tilmeldt mig som nyt foreningsmedlem. Ikke på grund af denne pågående diskusson, men mere idet jeg har fået utroligt meget godt ud af at få hjælp på dis-danmarks forum det seneste års tid. Og det er så det, som har tricket mig til at komme ind som medlem. Og jeg håber da, at jeg kan få udbytte af dis-danmark også i de kommende år.\nDer findes i dag intet alternativ til dis-danmark, og jeg kan ikke se, hvorfor nogen skulle tro, at det at stifte noget andet lignende skulle være bedre. Så lad os tage diskussionen som et gode og med oprejst pande - hverken mere eller mindre.\nDato: 06/10-10 20:06\nDit eksempel taler jo netop for et åbent forum.\nJeg tvivler meget på, at foreningen i dag havde haft over 5000 medlemmer, hvis vores forum havde været så lukket som den nye.\nDato: 06/10-10 20:29\nJeg har som sådan ingen ide om, hvorvidt et lukket forum er bedre end et åbent - men hvis der havde været lukket, så ville jeg nok ikke have lært dis-danmark at kende; og så havde jeg ikke nået så langt i min slægtsforskningen inden for de seneste par år, som jeg er - for det er via hjælp fra brugere af dis-danmarks forum at jeg fik afgørende hjælp, hverken mere eller mindre.\nVi må så håbe, at dis-danmark forstår at følge med tiden - og tiden er internettet, og det er verdensomspændende. Om man sidder i Danmark, Spanien eller Australien skal ikke være afgørende for at få udbytte ud af et medlemskab af dis-danmark.\nJeg har så set, at man kan betale sit medlemsskab med allehånde betalingskort - og det vil især de, som bor i udlandet jo have nytte af. Her viser foreningen så, at den forstår vigtigheden af at kunne udnytte internettet i sin medlemsservice.\nAndetsteds har jeg slået til lyd for, at dis-danmark stiller faciliteter til rådighed for medlemmers "slægtsbøger", mod betaling forstås - og sådan kan der givet være andre værktøjer, som ligeledes kan stilles til rådighed for medlemskredsen. Og som medlemmerne så kan trække på via "simpel" netadgang.\nIndsendt af: Bente Feldballe\nDato: 06/10-10 20:31\nEn ting man måske skulle overveje i forbindelse med den nye hjemmeside og lukning af Foreningsforhold for ikke-medlemmer er, om visse emner der hidtil har været annonceret i denne gruppe måske i fremtiden bør flyttes til en anden gruppe, der kan læses også af ikke-medlemmer.\nHer tænker jeg især på et projekt som gennemsyn af kirkebøger for SA.\nAlle oplysninger omkring dette projekt har været postet i Foreningsforhold. Det er der, jeg har fulgt med i udviklingen omkring et meget nyttigt projekt, som jeg selv har deltaget aktivt i med tjek af ialt 3 usb-nøgler. Hvis den gængse mening er, at jeg dermed har sneget mig ind under falske forudsætninger, skal jeg være den første til at undskylde. Hvis det på den anden side fra DIS's side er meningen, at et sådant projekt, hvis der kommer andre i fremtiden, også skal være åbne for at ikke-medlemmer kan få lov at gøre en indsats, så bør de annonceres i en af de tilgængelige grupper, og ikke i det lukkede forum. Og det afhænger vel igen lidt af, om man fra foreningens side mener, at sådanne almennyttige projekter skal udføres udelukkende i DIS-regi (og af DIS-medlemmer), eller om man er interesseret i, at andre interesserede kan få lov at give en hånd med.\nwww.milloup.dk/bf/ - hvor der hverken kræves medlemsskab, adgangsgebyr eller brugerregistrering\nDato: 06/10-10 22:06\nKære Bente Feldballe,\nHer har jeg også undret mig.\nBåde kirkebogsindtastningen og folketællingsindtastningen har "sit eget forum" - det havde dog nok været naturligt, om dette forum var blevet udvidet med CPR-kontrollen. Det er ikke kun et DIS-medlems-projekt - det er et projekt alle med interesse for slægtsforskning kan deltage i.\nDato: 10/10-10 09:26\nDu kan da ikke tillade dig, at ødelægge en tråd ved at fjerne ennelinien. De mennesker, som har brugt tid på, at kommentere i din tråd må da føle sig totalt til grin.\nOg så ser jeg nu, at du har slettet alle dine indlæg i tråden og erstattet det med:\nDet er da at gøre grin med dem som har svaret på dine indlæg, der er da formodentlig ingen der herefter vil tage dine indlæg seriøst.\nJeg er forøvrigt selv spændt på hvorlænge det varer før vi ser et indlæg fra dig, som omhandler slægtsforskning.\nRedigeret 2 gang(e). Sidst ændret 10/10/10 17:01 af Jørn Christiansen.\nDato: 10/10-10 13:13\nOg hvis man som Ole, vil henvise til en anden tråd, var det passende at gøre det som er svar på dette indlæg, altså sidst i tråden.


Kvalitetsstyring og certifikater - Mellemspændingsmotorer\nHome Kvalitetsstyring og certifikater\nVYBO Electric er et moderne højteknologisk energibesparende firma, der lægger stor vægt på kvalitet, miljø, sikkerhed, præcision og effektivitet i arbejde og energi i produktionen. Derfor har den mange certifikater og kvalitetskontrolsystemer.\nVores prioritet er kvalitetskontrol.\nGrundlæggende certifikater inkluderer:\nFormålet med ISO 14001 Environmental Management Systems er at forhindre og planlægge at reducere miljøpåvirkningen af aktiviteter, produkter og tjenester til organisationen.\nStandard ISO 45001 (Occupational Health and Safety Management Systems) er en ny standard og den første internationale standard, der sætter krav til arbejdsmiljøledelsessystemer\nenergistyringssystemer Energieffektivitet hjælper organisationer med at spare penge samt spare ressourcer og forhindre klimaændringer. ISO 50001 opfordrer organisationer i alle sektorer til at bruge energi mere effektivt gennem udvikling af et energiledelsessystem. International standard ISO 50001: 2011 specificerer krav til opbygning, vedligeholdelse og forbedring af energiledelsessystemet. Formålet er at give organisationer mulighed for systematisk at følge en tilgang til varige forbedringer af energieffektivitet, energieffektivitet, energiforbrug og forbrug.\nGenerelle krav til test- og kalibreringslaboratoriers kompetence


Sygefravær: Det kan vi lære af andres erfaringer | VPT\nSygefravær: Det kan vi lære af andres erfaringer\nHvilke pointer om sygefraværsindsatser tager I med hjem til jeres kommune? Det spørgsmål stillede Personaleweb til en række deltagere på konferencen 'En kur mod sygefravær' 27. oktober.\nAf Personaleweb 05/11/2014\nAarhus, Skive, Køge og Høje-Taastrup kommuner har gode erfaringer med at nedbringe sygefraværet eller fastholde sygefraværet på et lavt niveau. Den 27. oktober fortalte de om deres erfaringer på konferencen 'En kur mod sygefravær', som KL og Forhandlingsfællesskabet i fællesskab stod bag. Deltagerne var en blanding af HR-folk, ledere og tillidsrepræsentanter fra kommuner i hele landet.\nPersonaleweb spurgte fem af deltagerne: Hvilke pointer tager du med hjem fra i dag?\nLæs også om tre kommuners arbejde ved at klikke på artiklerne til højre i denne artikel.\nBo Rasmussen, Kommunaldirektør, Gladsaxe kommune:\n- Man skal passe på med hovsa løsninger, selvom det ser skidt ud med sygefraværet, og man skal se hele vejen rundt. I forhold til Skive Kommune, så fortalte de, hvor vigtigt det er at have tillid i organisationen, og hvordan man gør det. Den inspiration kan jeg bringe med hjem. Og så har jeg lært, at man skal have tålmodighed til sine indsatser - altså give indsatserne tid til at virke og følge op på dem. Og så blev vi også bekræftet i, at vores egne indsatser er i den rigtige retning.\nKirsten Pedersen, Næstformand i Hoved-MED, Nyborg Kommune, Lene Rawashdeh, Fællestillidsrepræsentant, Nyborg Kommune, Janne Lausten, Fællestillidsrepræsentant, Nyborg Kommune:\n- Helt konkret, så kan vi se, hvordan vi kunne tage løsningen fra Aarhus Kommune om en sygeportal og implementere den hos os selv. Vi har mange rigtig gode indsatser allerede, og vi synes selv, vi er ret godt med. Men vi får helt sikkert nogle idéer med hjem.\nTorben Søndergaard Nielsen, Arbejdsmiljøkonsulent, Næstved Kommune:\n- Vi kan sammenligne os meget med Aarhus Kommune i forhold til deres strategiske tilgang i arbejdet med sygefravær. Selvom det er en meget større kommune. Men jeg har fået inspiration til, hvordan vi griber det an på en mere individuel måde og giver mulighed for differencering. Og så er jeg også blevet bekræftet i, at de indsatser, som vi fokuserer på, fungerer.\nHenriette Leth og Janni Moltke Christensen, HR-konsulenter, Aalborg Kommune:\n- Vi har redskaberne, men vi har fået inspiration til, hvordan vi kan lægge fokus andre steder i vores indsats. For eksempel hvordan vi kan styrke vores ledelse og kulturen på arbejdspladserne. Men vi har også fået inspiration til, hvordan vi kan sørge for opfølgning på de forskellige indsatser.\nAnette Lund, Næstformand i Hoved-MED, Bornholms Regionskommune:\n- Vi har fået inspiration til, hvordan man følger en proces, sætter måltal og involverer MED-systemet. Helt konkret, så er vi i gang med en spareplan, hvor sygefravær kan være en målsætning, så især Høje-Taastrup kunne vi relatere til, også fordi de har den samme organisatoriske opbygning. Og så har vi fået inspiration til, hvordan man holder indsatsen i gang, så den ikke dør ud.\nFlere artikler fra 'En kur mod sygefravær?'\nSeks elementer i en effektiv sygefraværsindsats\nSygefravær: Horsens udbygger 1.5.14-modellen\nForsker: Skam gør os sårbare for stress\nForsker: Stress kræver kollektive løsninger\nTillid sænkede sygefraværet til det halve\nSygefravær: En kompleks problemstilling kræver en kompleks løsning\nSygefraværssamtaler er ikke nok\nIndsatsen mod sygefravær er en fælles indsats\nGå efter den gode kultur og ikke sygefraværet\nStyrer efter måltal og giver støtte til udvalgte arbejdspladser


Kevi stolen - en dansk, rullende designsucces med 60 år i sædet\nHome\tLiving\tKevi stolen – en dansk, rullende designsucces med 60 år i sædet\nKevi stolen – en dansk, rullende designsucces med 60 år i sædet\nby Nicolai Klingenberg 18. marts 2018\nwritten by Nicolai Klingenberg 18. marts 2018\nHip hip hurra for KEVI stolen\nVed første øjekast kan navnet Kevi forveksles med en rapmusiker, men sagen er en ganske anden. KEVI er nemlig et aldeles veldesignet og komfortabelt stykke møbel, som i år fylder 60 år. Seks årtier du ved. Det vidner om, at godt design er langtidsholdbart, og i denne skrivelse skal vi se det danske design – og en video med manden bag Kevi stolen.\nJørgen Rasmussen. Foreviget af fotograf Søren Solkær\nJeg har erhvervet mig en flot læderbeklædt eksemplar af Kevi stolen, som nu pryder mit kontor. Lige et øjeblik…\nSå er jeg her igen. For jeg skulle lige bytte rundt på min gamle Arne Jacobsen stol, som jeg har for vane at sidde på. Kevi er en anelse fastere i sædet, men ruller langt bedre end min gamle Arne – og netop det med hjulene spillede en væsentlig rolle i udviklingsfasen.\nSyv år efter skabelsen af KEVI – i 1965 – opfandt Jørgen Rasmussen det såkaldte dobbeltrullehjul. Hjulet fik en ID pris, og spørger man producenten Engelbrechts om hjulet, lyder svaret således:\nDet var en genopfindelse af hjulet, der nu har to ruller asymmetrisk placeret, så de roterer uafhængigt af hinanden. Dobbeltrullehjulet ruller lettere og reducere slitage på gulvet.\nDet nye hjul gjorde det ikke blot lettere at rulle fra kaffemaskinen til telexen, men arbejdsvilkårene – og velsagtens også arbejdskomforten – blev forbedret for talrige mennesker. I dag findes de særlige KEVI-hjul under diverse kontormøblement over hele kloden.\nForkontoret med Kevi stol\nDevisen lyder ydermere, at jo bedr du sidder, des mere får du fra hånden. Det vil jeg hermed lade komme an på en prøve. Som bonusinfo skal du vide, at KEVI stolen er en sand – og simpel – fest at samle. Det tager kun få minutter, men du må vældig gerne sidde meget længere.\nEffektiviteten øges angiveligt\nOp og ned håndtag.\nI dag er designeren Jørgen Rasmussen 86 år, og han er stadig aktiv i sit KEVI virke – i nyere tid har han skabt en stol med fire ben samt et cafébord.\nHerunder får du knapt to minutter med Jørgen. God fornøjelse.\nDu kan se det komplette KEVI sortiment hos Engelbrechts her\nFås også uden læder…\nDu finder flere design- og møbelrelaterede artikler på My-Pleasure.dk lige her


Albert Kusk - DAHL Advokatfirma\n+45 30 84 35 25\nAlbert Kusk har i mere end 15 år beskæftiget sig med virksomheders kommercielle kontrakter og selskabsretlige forhold.\nHan har stor erfaring med at tilrettelægge og gennemføre virksomhedsoverdragelser og yder desuden generel kontraktretlig og erhvervsjuridisk rådgivning til en række faste klienter, altid med en udpræget kommerciel indgangsvinkel.\nAlbert Kusk arbejder også med konfliktløsning indenfor de nævnte fagområder og med moms- og afgiftsretlige forhold. Bistanden omfatter rådgivning og procesførelse i form af klagebehandling ved det administrative klagesystem og ved domstolene.\nMaster i Moms og Afgifter (LL.M.)\nBankskolens anden del\nBankskolens første del\nAdministrerende partner, DAHL Advokatpartnerselskab\nLegal Counsel, Viborg Gruppen Holding / Genan Gruppen\nKontakt Albert Kusk\nBestyrelsesformand, Buhl Pedersen Investments ApS\nBestyrelsesformand, Forsikringsmægler Danmark A/S\nBestyrelsesformand, Pan International Agency for Orchestras and Artists A/S\nBestyrelsesformand, Erhvervsforsikring Danmark Agentur A/S\nBestyrelsesmedlem, Komplementaranpartsselskabet DAHL\nBestyrelsesmedlem, I.B Medier A/S\nBestyrelsesmedlem, Midtjyllands Ugeaviser Holding A/S\nBestyrelsesmedlem, Midtjyllands Ugeaviser A/S\nBestyrelsesmedlem, Silkeborg Avis A/S\nBestyrelsesmedlem, Mediehusene Midtjylland A/S\nBestyrelsesmedlem, Konceptas A/S\nBestyrelsesmedlem, Herning Folkeblad (Vestjylland) A/S\nBestyrelsesmedlem, Herning Bladet A/S\nBestyrelsesmedlem, Herning Folkeblads Fond\nBestyrelsesmedlem, Samdistributionsselskabet Midt-Vest A/S\nBestyrelsesmedlem, Kaj Munks Vej 2016 A/S\nBogen: Sambeskatning I, årgang 2005 af Bent Ramskov, Albert Kusk og Torben Buur\nTfS 2000.649 Den skattemæssige behandling af royaltybetaling ved licensgivning af immaterialrettigheder\nTfS 1999.959 Den skattemæssige behandling ved afståelse og erhvervelse af immaterialrettigheder\nAlbert Kusk er anbefalet af Legal 500 (Recommended Lawyer) på området Tax.


Libertex Anmeldelse  - Svindel eller ej? - Få Svaret Her\nLibertex - Handel med CFD'er\nLibertex anmeldelse for 2022\nI denne Libertex anmeldelse vil jeg gå i dybden med denne populære CFD handelsplatform. Libertex er en populær CFD exchange, som mange – især daytradere – er meget glade for. Libertex er en del af Libertex Group, som har eksisteret siden 1997, og har i dag over 2,2 millioner brugere i 110 forskellige lande verden over.\nI dette Libertex review vil vi lave en dybdegående anmeldelse af Libertex. Her vil vi kigge på alt lige fra, hvordan du opretter en konto på Libertex, hvad Libertex er, investeringsmuligheder, priser og gebyrer, og meget mere. På den måde kan du lære alt om Libertex, og finde ud af, om det er en platform for dig.\nGode grunde til at oprette en konto på Libertex?\nSådan opretter du en konto på Libertex\nHvad er Libertex?\nSådan kan du benytte Libertex\nVores Libertex anmeldelse af design og features\nInvesteringsmuligheder på Libertex\nDerfor skal du vælge Libertex\nHvem er Libertex skabt til?\nPriser og gebyr på Libertex\nOpret en Libertex konto på MetaTrader 4\n250 handelsaktiver - herunder 50 forskellige valutapar som CFD'er\nCFD-handel, der gør det muligt ikke at købe det underliggende aktiv\nDet er nemt at oprette sig og komme i gang\nEkstremt stærke og gode tekniske værktøjer til daytrading\nMulighed for bruge MetaTrader4, MetaTrader 5 eller Libertexs egen platform\nFor at få mest muligt ud af vores Libertex anmeldelse vil jeg anbefale dig, at du opretter en konto hos dem. Du kan få adgang til deres handelsplatform, inden du sætter penge ind. Når du opretter en konto på Libertex, kan du hurtigt mærke, hvor let og brugervenlig platformen er. Det er utrolig dejligt, når man som ny bruger skal i gang, og det tager ingen tid at være i gang med at gennemføre sin første handel. Selvom det er meget nemt og intuitivt, vil jeg gerne guide dig igennem, hvordan du gør, så du er tryg og forstår hvert eneste trin.\nDet første du skal gøre, er at oprette en konto.\nPopulært handelsplatform hvor du kan købe alt som CFD’er. Du kan handle aktier som CFD’er, kryptovalutaer som CFD’er, index som CFD’er osv.\n74% af detailinvestorkonti taber penge, når de handler med CFD’er med denne udbyder. Du bør overveje, om du forstår, hvordan CFD’er fungerer, og om du har råd til at tage den høje risiko for at miste dine penge.\nHer skal du klikke dig over på Libertex platformen og vælge enten “Register” i øverste højre hjørne, eller “Practise on a demo account”.\nSå vil “Account registration” boksen åbnes, hvor du skal registrere dig med din e-mail og et stærkt kodeord. Klik ja i de to tjekbokse, som omhandler deres behandling af data og terms and conditions. Når du har gjort det, kan du klikke på “Register an account”, og du vil få adgang til platformen.\nSå simpelt er det faktisk at oprette dig. For når du har gjort det, kommer du til platformens hjemmeskærm.\nEnten kan du prøve dig lidt frem på deres demo platform, og ellers skal du overføre penge, før du kan komme i gang med at købe aktier som CFD’er for dine egne penge.\nFor at indsætte penge skal du klikke på den grønne knap “Deposit”, som du finder i øverste højre hjørne. Her vil indbetalingsvinduet åbnes, og det gode er, at du har rigtig mange forskellige indbetalingsmuligheder:\nSom du kan se, er der et hav af muligheder – og de mest brugte er nok PayPal, bankoverførsel og med kreditkort.\nNår du har valgt, hvilken metode du vil bruge, skal du blot indtaste et beløb og klikke på “Deposit”. Så vil dine penge være på vej ind på platformen, så du kan komme i gang med at handle forskellige aktiver på platformen. Nu vil jeg vise dig, hvordan du køber en aktie.\nHandl med aktier gennem CFD'er\nHer tager jeg udgangspunkt i at købe en aktie, men jeg kommer tilbage til, hvad du ellers kan købe på Libertex lidt senere i artiklen.\nHer kan du bruge søgebaren øverst på siden – her bruger jeg Siemens AG som eksempel – og søger derfor på netop denne aktie, i sørebaren. Når den kommer frem, kan du enten åbne en handel direkte fra søgebaren ved at klikke “Open trade”.\nEllers kan du også klikke på “Siemens”, og så vil du komme til siden, hvor du kan se kursudviklingen i forskellige tidsperioder.\nPå denne side finder du også forskellige analyseværktøjer, og vil du købe aktien klikker du på “Open trade position”. Så vil købsvinduet åbnes.\nHer kan du vælge, om du vil købe aktien eller shorte den (altså satse på, at kursen falder), og så vælger du beløbet, du gerne vil investere for. Du finder også “Multiplier”, som står for hvor høj gearing du vil have på din handel. Vil du ikke have gearing, vælger du “x1”, og så vil du kun investere beløbet, du har valgt – uden gearing.\nNår du er klar til at købe, klikker du blot på “Buy”, og du vil få en bekræftelse på, at din handel er gennemført.\nSå er dit køb altså gennemført, og du har købt en position i Siemens aktier som CFD’er. Det fungerer præcis på samme måde uanset hvilken aktie, du vil handle med.\nNår du gerne vil se et overblik over dine aktive handler, eller portefølje, kan du klikke på de 3 prikker ved siden af søgefeltet øverst på siden. Her får du en dropdown med to punkter, hvor den ene hedder “Active trades”. Den klikker du så på, og vil da komme direkte til din portefølje.\nØnsker du at lukke din position igen, klikker du blot på det lille kryds ude til højre for din position, hvor en bekræftelsesboks vil åbnes. Her kan du så se, hvad dit enten tab eller profit er, og klikke “Yes, close” for at lukke din position.\nLibertex er en online handelsplatform, der fungerer som en multi-aktiv mægler. Libertex group, der ejer platformen blev grundlagt i 1997, og over 24 år senere har Libertex vokset sig stor, og kan på platformen nu tilbyde handel for detailinvestorer inden for forex som CFD’er, kryptovaluta som CFD’er, aktier som CFD’er, råvarer som CFD’er, ETF’er som CFD’er mm. Alt sammen med et snævert spread.\nSiden grundlæggelsen i 1997, har Libertex skabt sig et enestående ry blandt traders på stort set alle globale markeder, og den dag i dag har de over 2,2 millioner kunder. Libertex er licenseret af CySEC (Cypern Securities and Exchange Commission) i Cypern med CIF licensen nummeret 164/12 for Indication Investments Ltd and FSCA, som betyder de kan operere overalt i EU, og brugerne kan på den måde være sikre på, at Libertex overholder de regler, der sikrer korrekt beskyttelse af midler, og at man frit kan trade i det store udvalg af aktiver med sikkerhed.\nLibertex platformen fungerer i browser og på iOS og Android, og indeholder mange værktøjer til trading. Derudover har platformen et kæmpe udvalg på over 250 handelsaktiver – herunder kryptovaluta som CFD’er, valutapar som CFD’er, indekser som CFD’er, aktier som CFD’er og råvarer som CFD’er.\nFor at få overblikket med Libertex, er det vigtigt at kigge på både fordelene for dig som trader, men i den grad også ulemperne. Mens nogle af ulemperne kan have afgørende stor betydning for én investor, kan det være helt ubetydeligt for en anden investor.\nDet er netop det, der er vigtigt at finde ud af, inden man vælger en platform til daytrading, så du ikke ender med den forkerte platform, der måske ikke har de nødvendige værktøjer, eller værre – prøver at svindle dig.\nLav minimum indbetaling på kun 100 euro for første indbetaling, herefter 20 euro for efterfølgende indskud\nSimpel, men stærk platform, der fungerer i browseren eller på iOS eller Android.\nSnævert spread – uanset konti eller aktiv type\nMulighed for at handle med 250 forskellige handelsaktiver, herunder kryptovaluta som CFD’er, valutpar som CFD’er, indekser som CFD’er, aktier som CFD’er mm.\nReguleret exchange af CySEC\nMulighed for at handle på MetaTrader 4, MetaTrader 5 og Libertex egen platform\nDet kan du ikke:\nManglede “Udannelses” område – til at lære om handel på platformen og blive godt klædt på til at trade\nDer er ikke mulighed for copy trading\nDer er kun to forskellige konti muligheder\nFå muligheder for teknisk analyse værktøjer\nVi har indtil videre kigget overfladisk på platformen i dette Libertex review, og nu skal vi mere i dybden med de forskellige features, investeringsmuligheder og meget mere. Vi skal kort sagt i dybden med vores anmeldelse.\nLibertex har som en virksomhed, der har eksisteret i 20+ år, rigtig mange gode features, og man kan hurtigt mærke, at platformen er lavet til at være let og intuitiv at bruge. Libertex ved så at sige, hvad der er vigtigt og hvad der skal til for at blive succesfuld med sine handler som investor.\nNoget af det første, der er rigtig godt ved Libertex er, at du ikke betaler kurtage på dine handler – og det gælder alle aktiver og alle typer konti på platformen, da du kun kan handle gennem CFD’er. Hos Libertex har de et snævert spread på alle handelsinstrumenter.\nSamtidig kan du også altid se, hvad du skal betale i gebyrer for en handel, inden du vælger at placere handlen. På den måde er der fuldstændig gennemsigtighed med, hvad du betaler i gebyrer, så du ikke møder nogle slemme overraskelser.\nHelt overordnet er platformen også fantastisk brugervenlig. Det kan du mærke allerede fra det sekund, du er oprettet på platformen. Fordelen ved det er, at platformen er nem for båden nye handlende, og erfarne at bruge. For begge parter er platformen let at komme i gang med.\nDet helt fantastisk er så, at du også har mulighed for at bruge eksempelvis MetaTrader4 til forex daytrading, som er et avanceret værktøj.\nLibertex er en licenseret platform gennem Cyprus Securities and Exchange Commission (Cyprus). Det er en forudsætning for enhver god platform, da sådan en licens sørger for, at platformen overholder nogle strenge krav. Det indebærer nemlig brugernes midler, sikkerhedsstandarder, værktøjer, og krav til privatlivet for brugerens økonomiske og personlige oplysninger.\nDet er et meget vigtigt element og et must-have, for en platform som denne, da det giver dig, som bruger noget sikkerhed og tryghed. Det er derfor også vigtigt at kigge efter, uanset hvilken platform, du overvejer at bruge.\nEn anden ting Libertex også gør rigtig godt, er tilgængeligheden af forskellige investeringsaktiver. Det er noget, rigtig mange investorer lægger høj vægt på, fordi det betyder, at man kan samle sine investeringer ét sted. På den måde slipper man for, at skulle holde øje med flere forskellige platforme. Det giver det store forkromede overblik som investor, frem for at skulle bruge én platform til kryptovaluta, en anden til aktier og en tredje til forex handel. Libertex giver mere eller mindre det hele i én platform, og det er en kæmpe fordel for investorerne, der bruger den. Lad os kigge nærmere på de muligheder, der er.\nAktier er et af de mest populære aktiver, og noget som de fleste platforme tilbyder. Noget af det, man som investor også skal holde øje med er, om platformen også tilbyder et bredt udvalg af aktier, så det ikke bare er et “tjek” ved at kunne handle aktier, men at man altså også kan handle mange forskellige aktier. Hos Libertex handler du aktier som CFD’er.\nDet er nemlig noget, der ellers kan ende med at blive en begrænsning, frem for en mulighed, hvis der kun er et smalt udvalg af aktier på en platform. På Libertex kan du vælge mellem 300 forskellige aktier, som giver et dejlig stort udvalg. Sammenlignet med andre platforme, kan vi måske ønske os et endnu bredere udvalg af forskellige aktier, netop fordi det giver mere frihed til at kunne handle præcis de aktier, som man kan ønske sig.\nLibertex har et flot udvalg af kryptovalutaer, hvor du både kan købe de allermest velkendte og største kryptovalutaer, men også flere mindre og meget spændende kryptovalutaer. Det kan eksempelvis være Bitcoin, Ethereum, Stellar, Tron og mange flere.\nIsær med den stigende popularitet om at handle kryptovalutaer de seneste par år, er det meget belejligt, at du kan handle dem direkte på Libertex. Ved de fleste andre platforme kan man ikke handle kryptovalutaer, og i stedet bliver man så nødt til at oprette sig på 2 separate platforme – en til eksempelvis aktier, og på en kryptovaluta platform. Så er vi tilbage til problematikken over, at holde øje med flere forskellige platforme på én gang. Derfor er det en fantastisk mulighed på Libertex.\nMan kan også handle råvarer på Libertex. Her har du mulighed for at handle dem som CFD’er, og gearede op til 1:5 med en almindelig retailkonto. Du kan både handle kakao, kaffe, hvede, sukker, soja bønner og majs.\nDet giver rigtig gode muligheder for at kunne sprede sine investeringer over flere forskellige aktiver, og på den måde sprede sin risiko. Det er rigtig bekvemt, og rart at du har overblikket over alle dine råvarer investeringer, på samme platform.\nETF’er som CFD'er\nDerudover kan du også handle ETF’er. ETF’er er blevet utrolig populære, da de er passivt forvaltede fonde, der sparer kunderne for mange gebyrer frem for at vælge de aktivt forvaltede fonde. Her er gebyrerne meget højere. Samtidig giver giver det mulighed for at kompensere for, at Libertex ikke har det aller bredeste udvalg af aktier som CFD’er.\nLibertex har et udvalg af både iShares ETF’er, og Vanguard, som begge er meget populære valg, når det kommer til ETF’er. Samtidig er de forskellige fonde fordelt på forskellige geografi, og markeder. Dog kunne vi her igen godt ønske os lidt flere forskellige valgmuligheder, blot for at give investoren mere valgfrihed.\nInvestorer bruger oftest til ETF’er til langsigtede investeringer, og her tænker de tit på gebyrerne. Derfor er det også vigtigt, at der er nogle forskellige udbydere af ETF’er listet, så man selv kan vælge, hvilken man ønsker at investere i. Samtidig har det også betydning, om man kan vælge mellem akkumulerede og distribuerende ETF’er. Denne mulighed er der desværre heller ikke. Til gengæld er det rart, at man i første omgang har mulighed for at investere i ETF’er, og som helt ny investor, kan det faktisk være rart, at der ikke er alt for mange valgmuligheder til at forvirre.\nEt af de områder, hvor Libertex klarer sig rigtig godt, er valutahandel. Her har Libertex nemlig både et bredt udvalg, men også avancerede værktøjer til netop valutahandel. Du kan handle mellem 50 forskellige valutapar, så både det allermest populære og også mindre populære.\nDerudover har man mulighed for at bruge MetaTrader4, som er et avanceret værktøj, mange bruger til at blive succesfulde med valutahandel.\nSidder du og overvejer, om du skal vælge Libertex, så skal du tænke over dine behov og læse hele anmeldelsen igen. Men det er også vigtigt at kigge på, om de fordele er gode og vigtige for dig. Det første, der skal nævnes, er at platformen ikke er tilgængelig på dansk. Det kan godt være lidt en ulempe, hvis du er helt ny og ikke kender de forskellige termer inden for investeringsverdenen.\nMen bortset fra det, er det en platform, der er rigtig spændende og har meget at tilbyde, til de fleste investorer. Især på grund af det meget brede udvalg af forskellige aktiver, som gør, at der er noget for alle investorer.\nNoget af det vi også særligt har lagt mærke til, er hvordan platformen er meget brugervenlig, men samtidig avanceret. Forstået på den måde, at der findes mange avancerede værktøjer på Libertex, så du som investor kan udvikle sig sammen med platform, og ikke bliver nødt til at skifte til en ny, så snart du bliver dygtigere.\nDet er spændende at se, hvordan Libertex smukt har kombineret dette, hvor mange andre platforme til sammenligning enten er brugervenlige og henvender sig til nybegyndere, eller er avancerede, og henvender sig til erfarne tradere. Libertex samlet det bedste i én, og det er et meget værdifuldt værktøj.\nDet er også væsentligt at kigge på, om Libertex egner sig til enten langsigtet eller kortsigtede investeringer. Det er nemlig lidt samme dilemma mange platforme har, hvor de enten henvender sig primært til daytradere eller til den langsigtede retail investor.\nHer hænger det oftest sammen med at være nybegynder – de er ofte mere langsigtede og starter ikke ud med daytrading på dag 1. Her er det vigtigt at huske på, at du på Libertex handler med CFD’er, som generelt set er bedst egnet til en daytrader. Men du skal selv overveje, om CFD handel er noget for dig.\nLibertex kan benyttes til daytrading, da du har adgang til analyseværktøjer, samtidig med at alle handler er med CFD’er. For udover at have gode værktøjer til, at kunne træffe gode beslutninger i daytrading, giver Libertex også mulighed for, at kunne bruge platformen MetaTrader4, som er ekstremt populær blandt daytradere – især til valutahandel.\nSamtidig er der også rigtig mange, der er glade for værktøjerne, der findes til teknisk analyse på platformen, som gør det muligt at lave så præcise og gode trades som muligt. Dette er noget, der er meget positivt ved platformen.\nSom jeg tidligere kort har været inde på, henvender Libertex sig både til den nye investor og samtidig også til den mere erfarne investor. Det er er noget af det, der er med til at gøre platformen unik, da den ikke er udelukkende til den ene eller den anden investor.\nOg med flere tusinde brugere og en platform, der er flere end 20 år gammel, har Libertex virkelig vist sit værd blandt alle investorerne på platformen.\nDen nye investor\nSom ny investor skal du tænke over, hvorfor du investerer. Der er ingen andre end dig, som kan afgøre, om CFD-handel er det rette valg for dig. Hvis du er i tvivl, vil vi anbefale dig, at du læser vores Libertex anmeldelse igen.\nNår du som ny opretter dig på platformen, er det hurtigt til at finde ud af, hvordan den fungerer. Aktiverne er opdelt i forskellige aktiver, så du hurtigt har overblikket. Samtidig er det let at søge et aktiv frem øverst på siden, og når du klikker på det, kan du vælge enten “Køb” eller “Sælg”.\nDet er også let at skifte mellem en demo version, eller den rigtige version, der minder 1:1 om hinanden. Det gode ved demoversionen er, at du kan prøve at investere for fiktive penge, og blive tryg med platformen inden du begynder at investere for dine egne penge.\nDen erfarne investor\nNår du ikke længere er begynder, eller i forvejen er en erfaren trader, er Libertex også rigtig god, og kan tilbyde nogle vigtige og gode værktøjer til at daytrade. Her er i det især vigtigt med muligheden for at investere gennem CFD-handler, og muligheden for at geare dine handler.\nDet har kæmpestor betydning for daytradere at kunne gøre dette, og det fungerer rigtig godt på platformen. Samtidig er der jo muligheden for at bruge MetaTrader4, som også er et vigtigt værktøj for den erfarne investor, der gerne vil daytrade.\nSamtidig har man mange muligheder for at kunne udføre præcis teknisk analyse, som også er noget af det, der gør en stor forskel aktivt handlende og daytradere.\nHver betalingsmulighed er en h2. Vis evt. Visual med hvordan det virker. Hvad er min på dem? Koster det noget at bruge?\nLibertex har et meget bredt valg af muligheder til at indbetale penge til deres platform. Det er rart som investor, så du har noget valgfrihed til at bruge den metode, du foretrækker at benytte. Det giver fleksibilitet for dig som investor.\nDu kan indbetale med følgende muligheder:\nDe har selvfølgelig mange forskellige muligheder, fordi de har kunder fra mange forskellige lande, og der er forskellige metoder, alt efter hvilket land du kommer fra. De mest gængse og brugte af danskere er kreditkort, PayPal eller bankoverførsel.\nDu kan udbetale dine penge via:\nDu har først og fremmest mulighed for at indbetale med kreditkort. Dette fungerer lidt ligesom, når du skal betale noget på online. Her vælger du så bare selv beløbet, og indtaster dine kortoplysninger.\nDu kan kun indbetale i EUR med kreditkort, og Libertex tager 1 EUR i gebyrer for det. Der kan gå op til 3-5 arbejdsdage til dine penge er tilgængelige, når du indbetaler med kreditkort. Du skal minimum indbetale 100 EUR, og maximum med denne metode er 10.000 EUR.\nIndbetaling med bankoverførsel er noget af det, vi er allermest vant til. Her har du på Libertex et overførselsgebyr på 0,5%, og minimum 2 EUR og max 10 EUR. Det er ligesom med betalingskort, man kan kun indbetale i EUR, og så går der 2-5 arbejdsdage inden pengene er tilgængelige. Ved bankoverførsel er der også et minimum på 100 EUR, men intet maximum på, hvor meget du skal overføre.\nVed PayPal er der ingen gebyrer, når du overfører, men der er et minimum på 100 euro, når du skal indbetale. Derudover kommer pengene ind med det samme, sammenlignet med bankoverførsel og kreditkort, hvor der går op til flere hverdage inden pengene er tilgængelige til at handle for.\nEt element, der er meget vigtigt i sådan et Libertex review, er at tage et kig på gebyrerne. For det er noget af det, der kan have stor betydning for investeringer på lang sigt. Er der høje gebyrer, kan de i sidste ende ske, at det kommer til at spise en stor del af overskuddet.\nProcentuelt, baseret på summen du investerer\nMellem 0,5% og 1EURO, baseret på hvilken metode du bruger til at udbetale\n10 euro - Kan forekomme hvis: Konto på under 5.000 euroI med igen kontoaktivitet i 180 dage\n“Roll over fee” bliver taget ved slutningen af en handelsdag\nLibertex har nogle meget høje standarder, når det kommer til at tage sig af din sikkerhed og dit privatliv. For at holde din konto så sikker så muligt, har de sørget for en række tiltag for at sørge for din sikkerhed, når du bruger deres platform.\nFørst og fremmest er deres løfte at: “Vores kunders ro i sindet er vores # 1 prioritet. Vi stræber konstant efter at sikre, at dine midler er sikre ved at forbedre vores sikkerheds algoritmer, gennemgå vores infrastruktur og gennemføre grundige sikkerhedskontrol hvert år.”\nDet lever de op til på forskellige måder. Når det kommer til hjemmesiden og trading platformen, kan du regne med at de bruger krypterede SSL certifikater til at beskytte personlig data, når du interagerer med deres hjemmeside eller selve platformen. Derudover er app’en og platformen beskyttet fra traditionelle hackerangreb, som eksempelvis DDoS og andre spam angreb.\nNår det kommer til opbevaring af dine penge, benytter Libertex sig af flere forskellige banker, til at opbevare kundernes kapital. På den måde kan de diversificere risikoen, i tilfælde af hackerangreb. Samtidig bruger Libertex betalingsbehandlingsprotokoller, der er verificeret af Visa og MasterCard, og sikrer, at alle data er krypteret. På den måde kan du sikkert indbetale til din konto.\nDerudover har Libertex et “anti svindel”-team, som konstant overvåger aktiviteter på alle konti, for at holde øje med transaktioner, der ligner tyveri eller svindleri.\nFor at kunne bruge MetaTrader4 på Libertex, skal du første downloade MetaTrader4 til din computer. Du har mulighed for at teste MetaTrader4’s demokonto også. Når du har downloadet MetaTrader4, skal du blot bruge dit Libertex login til at kunne bruge MetaTrader4 på Libertex.\nDu downloader MetaTrader ved at gå til metatrader4.com, og vælger “Download”. Det er meget simpelt, og du er hurtigt i gang. Som sagt kan du arbejde lidt rundt i demo kontoen først, for at blive sikker, hvis det er første gang du skal bruge Metatrader.\nHvis du allerede er bekendt med Metatrader er det en simpel proces, og det fungerer, som du kender det fra andre platforme.\nDu har også mulighed for at handle via MetaTrader 5.\nHar du læst hele denne Libertex anmeldelse fra ende til anden, sidder du nu med en hel masse viden, der er meget at samle op på. Men helt overordnet, bør du overveje at bruge Libertex, uanset niveau. Er du spritny til at investere, er platformen god, og du kan vokse med den, og er du erfaren, har du alle de vigtigste værktøjer til at kunne udføre dine handler på bedst mulig vis. Derudover bør du også overveje Libertex, hvis du kan lide at eje og trade flere forskellige aktiver, og have et bredt udvalg at vælge mellem.\nLad mig også opsummere hvad du har lært om Libertex, så du har det forkromede overblik over platformen:\nLibertex er en populær handelsplatform, der har eksisteret i 20+ år\nDet er nemt, og tager kun et kort øjeblik at oprette dig på platformen og være i gang med at trade\nDu kan handle råvarer, valuta, kryptovaluta, aktier, ETF’er på Libertex\nDu kan både bruge Libertex til daytrading og mere langsigtede investeringer\nLibertex er meget brugervenlig platform, men indeholder avancerede værktøjer\nDu kan bruge MetaTrader4 på platformen\nDu kan bruge en demo version, før du handler for egne penge\nDer er mange forskellige betalingsmetoder, herunder PayPal, bankoverførsel og betalingskort\nLibertex går højt op i at beskytte din kapital og privatliv\nLibertex er en online handelsplatform, hvor du kan handle forskellige aktiver.\n[Læs Libertex Anmeldelse]\nEr Libertex en pålidlige handelsplatform?\nJa, de er reguleret under CySEC (Cyprus Securities and Exchange Commission) i Cyprus med CIF licensnummeret 164/12 for Indication Investments Ltd and FSCA.\nFås Libertex på dansk?\nLibertex findes ikke på dansk. Du kan benytte 8 andre sprog, herunder engelsk og tysk.\nHvordan opretter jeg mig på Libertex?\nDu skal gå til deres hjemmeside, oprette dig ved email og med et kodeord, og så er du i gang. Du kan læse vores fulde guide her.\nHvad er gebyr på Libertex?\nDer er forskellige gebyrer som inaktivitetsgebyrer og et snævert spread på alle CFD-handler.\nHvad kan jeg handle på Libertex?\nDu kan handle råvarer som CFD'er, valutasom CFD'er, kryptovalutasom CFD'er, aktiersom CFD'er, ETF’er som CFD'er mm.\nKan man bruge MetaTrader 4 med Libertex?\nJa, du kan benytte MetaTrader 4 og MetaTrader 5 og deres egen handelsplartform.\nHvad er minimums indskud?\nDu skal overføre mindst 100 euro første gang, du overfører penge til din Libertex konto.\nCFD’er er komplekse instrumenter og er forbundet med en høj risiko for at tabe penge hurtigt på grund af gearing. 74 % af private investorkonti taber penge, når de handler CFD’er hos denne udbyder. Du bør overveje, om du forstår, hvordan CFD’er fungerer, og om du har råd til at tage den høje risiko for at tabe dine penge


232 varer - Side 5Sorter efter: Mest populæreLaveste prisHøjeste prisNyesteStørste besparelseBedst bedømteAlfabetisk\nI Yo-Kai Watch 2: Fleshy Souls kan du finde, blive venner med og kæmpe imod mere end 350 nye og tilbagevendende Yo-kai. Hop på et tog for at finde nye byer og nye Yo-kai. Sammen med den heroiske...Læs mere\nI PICROSS 2 3D kan du løse tredimensionelle block-puslespil for at finde frem til det skjulte objekt, der ligger bagved puslespillet. En ny feature i spillet er, at du kan benytte dig af to...Læs mere\nRejs tilbage til fortiden og red nutiden. I Dragon Quest VII: Fragments of the Forgotten Past kan du genopleve glemte lande og kæmpe imod et væld af forskellige fjender, denne gang i en Nintendo...Læs mere\nVis din stil og blev den mest populære butiksejer i spillet New Style Boutique. I spillet spiller du som en assistent i en modebutik og skal guide nye kunder, mens du samtidig skal få butikken til...Læs mere\nNintendos lille hjælperobot er tilbage, klar til nye arbejdsopgaver i Chibi-Robo!: Zip Lash. Vores alle sammens yndlingsrobot er tilbage, denne gang i et sidescrollende actionspil! I dette spil skal...Læs mere\nTag med Yoshi på et ægte eventyr i Yoshi’s New Island til Nintendo 3DS! På denne magiske rejse spiller du som Yoshi og udforsker Egg Island, sluger fjender i en mundfuld, løser opgaver og...Læs mere\n109,95 krFør 199,95 krSpar 90,00 kr (45%)\nRed verden med dampkraft i Code Name: S.T.E.A.M. Hidkald S.T.E.A.M., en elitegruppe bestående af dampdrevne specialsoldater, for at redde verden fra en overjordisk trussel. I denne nye blanding af...Læs mere\nHader du ikke også bare når du smider dit cover væk? Hvad skal du nu gøre med dit spil, der intet cover har? Nemt, bare få fat i et Nintendo Wii Replacement Case. Dit Wii-spil vil passe perfekt...Læs mere


FCM-back skal gå i ryggen på udfordrende United-spillere - MX.dk\nFCM-back skal gå i ryggen på udfordrende United-spillere\nBacken André Rømer håber, han også får plads til at komme frem ad banen i hjemmekampen mod Manchester United.\nFC Midtjylland må ikke overlade initiativet til Manchester United, siger André Rømer. (Billede: Polfoto/Lars Poulsen)\nSelv om Manchester United er hårdt ramt af skader inden torsdagens Europa League-kamp mod FC Midtjylland, kan holdets offensiv i venstre side besættes af flere talentfulde spillere.\nSåledes bliver det enten franskmanden Anthony Martial eller mere sandsynligt hollænderen Memphis Depay, der kommer til at skulle udfordre FCM-forsvaret fra venstrekanten.\nDet kan meget vel blive André Rømer, der skal spille højre back for FC Midtjylland, og han har holdt godt øje med de kommende modstandere, når han har set dem spille på fjernsyn.\n- Det er nogle gutter med fart, og de er begge glade for at udfordre, så jeg skal selvfølgelig lige have studeret endnu mere, hvad de gør i de enkelte situationer, så jeg er bedst mulig forberedt.\n- Indtil videre har jeg lagt mærke til, at de udfordrer, hver gang de bliver retvendt. Så det handler om at komme op på dem og lukke dem ned bag fra, så de ikke bliver retvendt, siger André Rømer.\nI Superligaen er han kendt som en offensiv back, men mod en på papiret stærkere modstander kunne man tænke, at det måske var en god idé ikke at gå for meget med frem. Rømer regner dog med, at han kan være med i begge ender af banen.\n- Det bliver sådan lidt både og. Vi skal jo være påpasselige, men vi skal også spille vores spil. Hvis vi først giver dem initiativet, bliver det en rigtig lang kamp, og så kan vi godt ende med at blive kørt over.\n- Vi er opmærksomme på, at de har hurtige spillere i omstillingerne, men man kan godt forvente at se mig komme meget med frem. Jeg skal måske bare overveje en ekstra gang, om det er det rigtige tidspunkt at gøre det, siger André Rømer.\nKampen mellem FC Midtjylland og Manchester United begynder klokken 19.


Drama bag kameraet i 'The Bachelor': Nu forklarer TV 2 sig | BT Film, TV og Streaming - www.bt.dk\n13. jul. 2021 - 11:09\nDrama bag kameraet i 'The Bachelor': Nu forklarer TV 2 sig\nSe traileren til programmet her. Hele programmet vises på TV 2 Play.\nDen første danske sæson af det amerikanske hitformat 'The Bachelor' har endnu ikke nået sin ende, men allerede to gange har programmets singlefyr Casper Berthelsen langet kraftigt ud efter TV 2.\nNu svarer TV 2 for første gang på den harske kritik overfor B.T.\nFørst fandt Casper Berthelsen det 'utilgiveligt' og som et 'kontraktbrud', da endnu en bachelor, Jaffer Janjooa, kom ind uden hans viden.\n»Jeg var simpelthen så utilfreds med flere ting, at jeg overvejede at trække mig og rejse hjem,« lød det kontant fra den 33-årige pilot til TV 2.\nI den forbindelse bekræftede redaktøren på 'The Bachelor', Morten Lübbert, at man ordnede utilfredsheden over programmets udvikling på et krisemøde.\nMen da optagelserne var slut, og programmet skulle vises på tv, blev Casper Berthelsen endnu en gang forarget.\nHan fortalte til Her & Nu, at han var direkte skuffet og frustreret over den ifølge ham sensationelle klipning af programmet. Han mente, at TV 2 ikke viste, hvor interesserede kvinderne faktisk var i ham eller de dybe samtaler, han havde med dem.\n»Produktionen har virkelig taget mange kritiske vinkler med, og det er måske for at skabe underholdning, jeg ved det ikke, men det er bare ærgerligt, at de fordrejer sandheden,« lød det atter kontant fra bacheloren.\nPetra Nagel er vært på programmet. Her med singlen Casper. Foto: Lotta Lemche/TV 2\nNu forholder redaktøren på 'The Bachelor', Morten Lübbert, sig til den skarpe kritik fra programmets hovedperson.\nHan pointerer først og fremmest overfor B.T., at Casper Berthelsen i det store hele ikke har været utilfreds med programmet.\n»Vi modtager altid gerne feedback fra vores medvirkende, og det er vores overordnede indtryk, at Casper har været rigtig glad for at medvirke i 'Bachelor',« slår Morten Lübbert fast.\nHan afviser ligeledes, at det skulle være dårlig kommunikation mellem bacheloren og produktionen, der skulle være årsag til, at Casper Berthelsen nu to gange er blevet chokeret over det program, han for tiden kan ses i.\nCasper i 'Bachelor', som kan ses på TV 2 Play. I alt er der 24 afsnit med en varighed på omkring 30 minutter. Foto: TV 2\n»Det er altid vigtigt for os, at vores medvirkende bliver informeret og forberedt grundigt, hvilket Casper er blevet under hele forløbet, men man kan nok aldrig forberede nogen 100 procent på, hvad det vil sige, og hvordan det vil føles at medvirke i så stort et format som 'Bachelor',« lyder det fra TV 2-redaktøren.\nMorten Lübbert kan dog ikke genkende Casper Berthelsens kritik af, at programmet i sin klipning skulle have fordrejet sandheden og fået kvinderne til at fremstå mere kritiske overfor den 33-årige pilot, end tilfældet var.\n»Vi redigerer naturligvis i de mange, mange timers optagelser for at fortælle programmets historier bedst og for at skabe spænding og relevans for vores seere.«\n»Vores deltagere har rigtig meget på spil i programmet, og derfor har det været meget vigtig for os at holde fokus på at fortælle en så ærlig og autentisk kærlighedshistorie som muligt,« slutter 'The Bachelor'-redaktøren.\n'Bachelor'-Casper revser TV 2: 'De fordrejer sandheden'\nVerdensstjerne set efter otte år under jorden


HardwareOnline.dk - Forum: Stofa modem kan ikke levere det jeg betaler for\nStofa modem kan ikke levere det jeg betaler for\nAf Gæst Phillip | 22-10-2020 18:55 | 943 visninger | 16 svar, hop til seneste\nHej allesammen, Jeg betaler for 200/200, men det stofa modem der var i muren i lejligheden kan ikke bruge 5ghz, så jeg kan faktisk kun bruge 100/100. Kan man klage eller kræve ny modem eller taget noget af prisen? Mvh Phillip\nBe dem om et nyt modem lyder da meget almindeligt hvis du betaler for noget du ikke får.\nHar du prøvet med et kabel? Jeg tror ikke at du er garanteret 200/200 når du er på wifi hverken via 5ghz eller 2.4. Hvilket modem har du? Hvad sagde de da du ringede til dem?\nDa jeg ringet ind og spurgte hvorfor mit internet er halvt så hurtigt som det skulle være så opdaget jeg det med at boksen ingen 5ghz mulighed har, den kører kun 2.4ghz. Han sagde så det ville koste mig 3600,- at få en ny modem installeret, det er et gammelt waoo fiber modem der er i muren lige pt. Han anbefalet mig at skaffe min egen router osv, det lød lidt deprimerende, men ja min 14 dages returret falder her i weekenden så tænker jeg lige prøver en sidste gang ad eller spørger om de kan cut noget af prisen, er ikke lige den type der vil ha ledning rundt i hele huset eller have en router stående :)\nTænker du skal teste med et kabel. Tænker ikke at nogen udbydere giver hastighedsgaranti på wifi. Her er Stofas egne råd... det allerførste på listen er at du ikke skal teste på wifi. https://stofa.dk[...]\nHastigheds garanti er altid kablet direkte til boksen med en enhed tilsluttet.\n#3 deprimerende at anskaffe sin egen router? hold da op, ja det må godt nok være træls at stofa/eller hvem det end er, ikke på magisk vis kan styre hvordan en radio signal i luften opfører sig.. OGSÅ selvom det så havde 5 ghz. Havde den det, så havde de dig vel i røret klagende over rækkevidden :) er det ikke bare og sætte en anden router på hvis det er så vigtigt for dig med dine wi-fi målinger? Større problem er det vel heller ikke\nSom andre også er inde på, er det hastigheden du får ved KABEL forbundet DIREKTE i den medfølgende router, du skal vurdere hastigheden ud fra. Får du ikke den hastighed du betaler for, med kabel direkte i routeren, er der et problem. Ellers leverer udbyderen hvad de skal. Med mindre der står i deres betingelser, at det også gælder Wifi.\n2.4ghz er heller ikke begrænset til 100mbit, det er noget vås. Derudover har 2.4ghz faktisk bedre rækkevidde end 5.0ghz. Hvis modemmet fra Stofa understøtter gigabit over kabel, som det jo gør eftersom de tilbyder 200mbit, så er det bare at købe en billig wifi router til et par hundrede og så er du videre.\nSidst redigeret 22-10-2020 19:55\nHar du et modem i muren ?\nIngen udbydere garantere hastigheder over wifi og det er deprimerende at der ikke er flere som er klar over det logiske i årsagen dertil. Jeg har selv givet 270kr for min router ved Elgiganten - på tilbud - og så fået Stofa til at fjerne router funktionen i deres fiber skrammel. Udover at der er bedre dækning, så har jeg også fuld kontrol over netværket hvilket du ikke får i deres.\n2.4GHz giver typisk bedre rækkevidde mens 5GHz giver mindre rækkevidde men er typisk hurtigere i form af større båndbredde (som kan være relevant ved streaming) 2.4GHz har maximalt båndbredde på omkring 600Mbps, under ideelle forhold. Så hvis du bare har 1-2 barre på din Wifi signal, så skulle 200Mbps sagtens kunne klares. 5GHz kan trække op til 1300Mbps, igen under ekstrem gunstige forhold. Nå det så er sagt, hvis din forbindelse er 200/200, så ville en reel, realistisk hastighed målt på dit Wifi nok være omkring 100-140Mbps. Interferens, mure, ledninger i muren og kryptering tager alle fra din hastighed. En anden ting, du får nok 200/200, til dit modem, alt derefter, ISÆR på wifi, er der ingen garanti for.\n#11 De hastigheder du hiver op og nævner skal jo så nok nævnes kun gør sig gældende ved nyeste teknologi 802.11ax (wifi 6). Da dette jo er rimelig nyt så er det ikke mange udbyder der tilbyder dette i deres inkluderet router, det er nok 802.11ac (wifi 5) hvor altså hastigheden på 2.4ghz er omkring de 100 og 5ghz er omkring 800 mbit, har selv aldrig målt højere end 500 mbit/s på wifi på enten telefon eller laptop, det er dog også en helt latterlig høj mængde båndbredde!\nDa jeg havde Stofa, heldigvis ikke mere, bøvlede vi en del med deres modem. Jeg kontaktede dem og sagde at det var for ringe osv., hvortil de endte med at give penge til en ny router, hvis jeg forblev kunde ved dem.\n#9 ikke alle folk gider have modemet hængende på væggen. Nogle steder vælger man at bygge det ind i væggen eller sætte det i et teknikskab bag et spejl på badeværelset. Du vil blive overrasket over hvad folk gør ude i den virkelige verden ;)\n300/60 her. 325/69 via kabel. 67/69 via WiFi. Målt med en gammel Acer 5750g, så WiFi ville nok være bedre med en nyere 'puter :) https://stofa.dk[...]\nSom tlid Wifi er aldrig garanteret da det er paavirket af tonsvis a faktore omkring dig. 2.4Ghz burde ogsaa kunne traekke mere end 100mbit det er ikke pga den ikke har 5ghz\nOpret svar til indlægget: Stofa modem kan ikke levere det jeg betaler for


Et effektivt flow på lageret\nNår store mængder gods skal håndteres, er det nødvendigt at have et effektivt lagerflow. Her skal man tage hensyn til mange faktorer, f.eks. ergonomi, sikkerhed, sporbarhed, lastsikring, mærkning m.m.\nHos Boxon håndterer vi store mængder gods hver eneste dag. Derfor ved vi, at et optimalt flow er helt afgørende for den daglige håndtering. Det er her, vores ekspertviden kommer i spil. Ud fra en behovsanalyse, som tager hensyn til både kundens situation og hvad, man kan forvente af fremtiden, skaber vi et særligt tilpasset og effektivt flow for vores kunder. Ikke kun på lageret, men også andre steder, hvor der er behov for effektivisering. Lad os kontakte dig ›\nMan kan effektivisere sin håndtering på forskellige måder.\nMærkning af lagerplaceringer\nEn tydelig mærkning af de forskellige placeringer på lageret er vigtigt for at forhindre plukkefejl. Stregkoder kombineret med tydelige tekster hjælper med at få kontrol og en sikkerhed på tæt ved hundrede procent.\nNår stregkoden scannes, overføres informationen til forretningssystemet – så har man med en enkel manøvre fået kontrol over både modtagelsen og den aktuelle lagerplacering. Før etiketterne med stregkoder bliver designet, skal man forstå forudsætningerne for aflæsningen, herunder den afstand, man aflæser stregkoden fra.\nErgonomi ved pakkestationen\nPakkestationens opbygning er et vigtigt bidrag til et effektivt flow. Et tilpasset og fleksibelt arbejdsmiljø er afgørende for medarbejdernes trivsel. Det er ikke svært at få en arbejdsplads, der tager hensyn til forskellige behov og forudsætninger, hvis man har de rigtige produkter.\nNår pakkestationen udformes, bør man overveje en række faktorer:\nHvor mange personer skal der arbejde ved stationen? En motoriseret løsning gør stationen fleksibel.\nHvad vejer godset, som skal håndteres? Forskellige borde kan klare forskellige belastninger, og nogle er særligt slidstærke.\nHvad store mængder skal der håndteres? Tilpasning af bordenes størrelse letter arbejdet.\nHvilket arbejde bliver der udført? Hvis man bruger computer og lukker med hæftepistol, er der brug for at tilpasse pakkestationen med de relevante tilbygningsprodukter.\nDu kan finde mere om ergonomiske pakkeborde her.\nMærkning af godsindhold\nMærkning af godsindholdet kan gøre håndteringen væsentligt hurtigere i godsmodtagelsen. Det betyder ganske enkelt, at varerne får en mærkning, der angiver, hvad der er i pakken, uden at modtageren skal åbne den for at kontrollere.\nDenne mærkning scannes ved ankomsten, hvorefter indhold og lagerplacering bliver angivet.\nVed strækfoliepakning af godset er det vigtigt at bruge den rigtige strækfoliemaskine alt efter godsets størrelse og mængder. Den rigtige maskine til det rigtige forbrug. Boxon har et komplet sortiment, lige fra enkle, fritstående strækfoliemaskiner til fuldt integrerede løsninger til pakkelinjer.\nMed en enkel strækfolietest kan vi også finde den mest optimale og økonomiske folietype. Vi tester eksisterende folier på stedet og sammenligner med andre alternativer for at finde det helt rigtige resultat. Se vores video om, hvordan en strækfolietest udføres.\nVi kommer gerne ud til dig eller tager et uforpligtende telefonmøde for at tale om, hvordan vi kan hjælpe jer med at få et mere effektivt flow.\nHvad er jeres behov, og hvad vil I gerne tale med os om?